open-index/open-wikipedia-markdown huggingface dataset:
റാഹത്ത് ഇൻഡോരി

ഉറുദു കവിയായിരുന്നു **റാഹത്ത് ഇൻഡോരി** (ജീവിതകാലം: 1 ജനുവരി 1950 – 11 ഓഗസ്റ്റ് 2020). അൻപതു വർഷത്തോളം ഉറുദു മുഷായിരാകളിൽ (കവിയരങ്ങ്) സജീവമായിരുന്നു. ലോകമെമ്പാടും സംഘടിപ്പിക്കപ്പെട്ട മുഷായിരാകളിൽ അദ്ദേഹം പങ്കെടുത്തു. ബോ​ളി​വു​ഡി​ലെ നി​ര​വ​ധി ഹി​റ്റ്​ ഗാ​ന​ങ്ങ​ൾ​ക്ക് അദ്ദേഹം​ ര​ച​ന നി​ർ​വ​ഹി​ച്ചി​ട്ടു​ണ്ട്. 
## ജീവിതരേഖ
1950ൽ ​ഇ​ൻ​ഡോ​റി​ലാ​യി​രു​ന്നു ജ​ന​നം. ഉ​ർ​ദു ഭാ​ഷ​യി​ൽ പി.​എ​ച്ച്​​ഡി ​നേ​ടി​യി​ട്ടു​ണ്ട്. കുറെ കാലം ഉർദു പ്രൊഫസറും ചിത്രകാരനുമായിരുന്നു. മധ്യപ്രദേശ് ദേവി അഹ്‍ലിയ സർവകലാശാലയിൽ ഉറുദു സാഹിത്യത്തിലും എഡ്യുക്കേഷനിലും അദ്ധ്യാപകനായും പ്രവർത്തിച്ചു. അ​ര നൂ​റ്റാ​ണ്ടു​കാ​ലം ഉ​ർ​ദു സാ​ഹി​ത്യ രം​ഗ​ത്ത്​ സ​ജീ​വ​മാ​യി​രു​ന്ന റാ​ഹ​ത്ത്​ ബോ​ളി​വു​ഡി​ലെ നി​ര​വ​ധി ഹി​റ്റ്​ ഗാ​ന​ങ്ങ​ൾ​ക്ക്​ ര​ച​ന നി​ർ​വ​ഹി​ച്ചി​ട്ടു​ണ്ട്. 2003ൽ ​പു​റ​ത്തി​റ​ക്കി​യ ബോ​ളി​വു​ഡ്​ ചി​ത്ര​മാ​യ മു​ന്നാ ഭാ​യി എം.​ബി.​ബി.​എ​സി​ലെ 'എം ​ബോ​ലെ തോ' ​എ​ന്ന്​ തു​ട​ങ്ങു​ന്ന ഗാ​ന​മാ​ണ് അദ്ദേഹത്തെ​ പ്ര​ശ​സ്​​ത​നാ​ക്കി​യ​ത്​​​.  1998ൽ ​പു​റ​ത്തി​റ​ങ്ങി​യ ക​രീ​ബി​ലെ ചോ​രി ചോ​രി ജ​ബ്​ ന​സ്​​രേ മി​ലി, 1996ൽ ​ഇ​റങ്ങി​യ ഖാ​ത​കി​ലെ കോ​യി ജാ​യേ തോ ​ലെ ആ​യേ തു​ട​ങ്ങി​യ ഗാ​ന​ങ്ങ​ളും റാ​ഹ​ത്തിന്റെ തൂ​ലി​ക​യി​ൽ നി​ന്ന്​ പി​റ​ന്ന​താ​ണ്. അ​ടു​ത്തി​ടെ അ​ദ്ദേ​ഹം ര​ചി​ച്ച 'ഭു​ലാ​തി ഹെ ​മ​ഗ​ർ ജാ​നെ കാ ​ന​ഹി' എ​ന്ന ക​വി​ത സ​മൂ​ഹ മാ​ധ്യ​മ​ങ്ങ​ളിൽ വൈ​റ​ലാ​യി​രു​ന്നു. 

## പ്രസിദ്ധ ഗാനങ്ങൾ
* ചോ​രി ചോ​രി ജ​ബ്​ ന​സ്​​രേ മി​ലി (ക​രീ​ബ്)
* കോ​യി ജാ​യേ തോ ​ലെ (ഖാ​ത​ക്)
## കൃതികൾ
* റൂത്ത്	 
* ദോ കദർ ഒർ സഹി  
* മേരേ ബാദ്  
* ധൂപ് ബഹൂത് ഹൈ  
* ചാന്ദ് പാഗൽ ഹൈ  
* മജൂദ്  
* നരാസ് 
## മരണം
70ാം വയസ്സിൽ  കൊവിഡ് ബാധിച്ച് മരിച്ചു. .
## അവലംബം

## പുറം കണ്ണികൾ
* 
* 

വർഗ്ഗം:ഉറുദു കവികൾ
വർഗ്ഗം:ബോളിവുഡ് ചലച്ചിത്ര ഗാന രചയിതാക്കൾ
വർഗ്ഗം:2000-ൽ മരിച്ചവർ
വർഗ്ഗം:ഓഗസ്റ്റ് 11-ന് മരിച്ചവർ
വർഗ്ഗം:കോവിഡ്-19 മൂലം മരിച്ചവർ
ലോക ആനദിനം

ലോകത്തെ ആനകളുടെ സംരക്ഷണത്തിനും പരിപാലനത്തിനുമായി സമർപ്പിച്ചിരിക്കുന്ന ഓഗസ്റ്റ് 12 ന് നടക്കുന്ന അന്താരാഷ്ട്ര വാർഷിക പരിപാടിയാണ് **ലോക ആനദിനം**. 2011-ൽ കനേഡിയൻ ചലച്ചിത്ര നിർമാതാക്കളായ പട്രീഷ്യ സിംസ്, കാനസ്വെസ്റ്റ് പിക്ചേഴ്സിന്റെ മൈക്കൽ ക്ലാർക്ക്, തായ്‌ലാൻഡിലെ എലിഫന്റ് റീഇൻട്രഡക്ഷൻ ഫൗണ്ടേഷൻ സെക്രട്ടറി ജനറൽ കെ.എസ്. ദർദരാനന്ദ എന്നിവർ ചേർന്ന് ആവിഷ്കരിച്ചതാണ് ലോക ആനദിനം. ആനകളുടെ ദുരവസ്ഥ ശ്രദ്ധയിൽപ്പെടുത്തുന്നതിനായി 2012 ഓഗസ്റ്റ് 12-നാണ് ലോക ആനദിനം ആരംഭിച്ചത്. ആവാസകേന്ദ്രങ്ങളുടെ നാശവും ആനക്കൊമ്പിനായുള്ള വേട്ടയാടലും മനുഷ്യന്റെ ചൂഷണവും കടന്നുകയറ്റങ്ങളുമെല്ലാം ആനകളുടെ ജീവന് ഭീഷണി ആയിത്തീർന്നു. പട്രീഷ്യ സിംസും എലിഫന്റ് റീഇൻട്രഡക്ഷൻ ഫൗണ്ടേഷനും ഓഗസ്റ്റ് 12-ന് ഇത് ഔദ്യോഗികമായി പ്രഖ്യാപിക്കുകയുംചെയ്തു. ഇപ്പോൾ ഈ ദിനാചരണത്തിന് 65-ലധികം വന്യജീവി സംഘടനകളുടെയും ലോകമെമ്പാടുമുള്ള രാജ്യങ്ങളിലെ നിരവധി വ്യക്തികളുടെയും പിന്തുണയുണ്ട്. 
## പുറത്തേക്കുള്ള കണ്ണികൾ
* 
## അവലംബം

വർഗ്ഗം:വിശേഷദിനങ്ങൾ
വർഗ്ഗം:ആനകൾ
ഹസൻ ദിയാബ്

2020 ജനുവരി മുതൽ ഓഗസ്റ്റിൽ നടന്ന ബെയ്‌റൂട്ട് സ്‌ഫോടനത്തെത്തുടർന്ന് രാജിവെക്കും വരെ ലെബനാൻറെ പ്രധാനമന്ത്രി സ്ഥാനത്തിരുന്ന വ്യക്തിയാണ് **ഹസ്സൻ ദിയാബ്** (     ; ജനനം: 6 ജനുവരി 1959) .ലെബനൻ രാഷ്ട്രീയക്കാരനും എഞ്ചിനീയറും അക്കാദമികനുമാണ് ഇദ്ദേഹം.പൊട്ടിത്തെറിക്കു പിന്നാലെ പൊട്ടിപ്പുറപ്പെട്ട വിപ്ലവാനന്തരമാണ് പ്രധാനമന്ത്രി സ്ഥാനത്തു നിന്ന് ഹസൻ ദിയാബ് രാജിവച്ചത്.     

അതെ സമയം പുതിയ മന്ത്രിസഭയെ തെരഞ്ഞെടുക്കുന്നതു വരെ കാവൽപ്രധാനമന്ത്രിയായി തുടരാൻ ഇദ്ദേഹത്തെ പ്രസിഡന്റ് മിഖാഈൽ നിയമിച്ചു. പ്രധാനമന്ത്രിയാകും മുമ്പ് അതായത് 2011 ജൂൺ മുതൽ 2014 ഫെബ്രുവരി വരെ പ്രസിഡന്റ് മൈക്കൽ സുലൈമാന്റെ കീഴിൽ വിദ്യാഭ്യാസ മന്ത്രിയായി  ഇദ്ദേഹം സേവനമനുഷ്ഠിച്ചിരുന്നു. 

ഇരുനൂറോളം പേരുടെ മരണത്തിലും ആറായിരത്തിലധികം പേരുടെ പരുക്കിലും എത്തിച്ച ബെയ്‌റൂത്ത് തുറമുഖ തീരത്തെ സ്‌ഫോടനത്തിനു ശേഷം വലിയ പ്രതിഷേധങ്ങളാണ് ലബനാനിൽ പൊട്ടിപ്പുറപ്പെട്ടത്.  

## ആദ്യകാല ജീവിതവും വിദ്യാഭ്യാസവും
1959 ജനുവരി 6 ന് ബെയ്‌റൂട്ടിലാണ് ദിയാബ് ജനിച്ചത്.   1981 ൽ ലീഡ്സ് മെട്രോപൊളിറ്റൻ യൂണിവേഴ്‌സിറ്റിയിൽ നിന്ന് കമ്മ്യൂണിക്കേഷൻസ് എഞ്ചിനീയറിംഗിൽ സയൻസ് ബിരുദം നേടി .   പിന്നെ 1982-ൽ സറേ യൂണിവേഴ്സിറ്റിയിൽ നിന്ന്  സിസ്റ്റംസ് എഞ്ചിനീയറിംഗിൽ ബിരുദാനന്തരബിരുദം നേടി. 1985 ൽ. കംപ്യൂട്ടർ എഞ്ചിനീയറിംഗിൽ ബാത്ത് യൂണിവേഴ്സിറ്റിയിൽ നിന്ന്  പിഎച്ച്ഡി കരസ്ഥമാക്കി.  

## അക്കാദമിക് ജീവിതം

## സ്വകാര്യ ജീവിതം
നുവാർ മൌലാവിയെ വിവാഹം കഴിച്ച ദിയാബിന് മൂന്ന് മക്കളുണ്ട്. 

## തിരഞ്ഞെടുത്ത പ്രസിദ്ധീകരണങ്ങൾ

*  
*  
*  
*    
*  
*  
*  
*  

## പരാമർശങ്ങൾ

## ബാഹ്യ ലിങ്കുകൾ

*      

വർഗ്ഗം:വിദ്യാഭ്യാസ മന്ത്രിമാർ
വർഗ്ഗം:ജീവിച്ചിരിക്കുന്നവർ
വർഗ്ഗം:1959-ൽ ജനിച്ചവർ
സ്റ്റിൽ ലൈഫ് ഫോട്ടോഗ്രഫി

ലഘുചിത്രം| അപ്പാച്ചെ സ്റ്റിൽ ലൈഫ് ഫോട്ടോഗ്രഫി. c.1907, എഡ്വേഡ് എസ്. കർട്ടിസ്.
ലഘുചിത്രം|ഒരു ആധുനിക സ്റ്റിൽ ലൈഫ് ഫോട്ടോ
സ്റ്റിൽ ലൈഫ് പെയിൻ്റിങ്ങിൽ എന്നപോലെ, നിർജ്ജീവമായ വസ്തുക്കൾ ചിത്രീകരിക്കുന്ന ഫോട്ടോഗ്രാഫിയുടെ ഒരു വിഭാഗമാണ് **സ്റ്റിൽ ലൈഫ് ഫോട്ടോഗ്രാഫി**. പ്രൊഡക്റ്റ് ഫോട്ടോഗ്രഫി,ഫുഡ് ഫോട്ടോഗ്രഫി, ടേബിൾ ടോപ്പ് ഫോട്ടോഗ്രഫി, ഫൗണ്ട് ഒബ്ജക്റ്റ് ഫോട്ടോഗ്രഫി എന്നിവ സ്റ്റിൽ ലൈഫ് ഫോട്ടോഗ്രാഫിയുടെ ഉദാഹരണങ്ങളാണ്.  

ലാൻഡ്സ്കേപ്പ് അല്ലെങ്കിൽ പോർട്രെയിറ്റ് ഫോട്ടോഗ്രാഫി പോലുള്ള മറ്റ് ഫോട്ടോഗ്രാഫിക് ഇനങ്ങളുമായി താരതമ്യപ്പെടുത്തുമ്പോൾ, ഈ വിഭാഗം ഫോട്ടോഗ്രാഫർമാർക്ക്  ഒരു കോമ്പോസിഷനിലെ ഡിസൈൻ ഘടകങ്ങളുടെ ക്രമീകരണത്തിൽ കൂടുതൽ പരീക്ഷണങ്ങൾ നടത്താൻ അവസരം നൽകുന്നു. സ്റ്റിൽ ലൈഫ് ഫോട്ടോഗ്രാഫിയിൽ ലൈറ്റിംഗും ഫ്രെയിമിംഗും പ്രധാനമാണ്. 

മൺ പാത്രങ്ങൾ, ഉപഭോക്തൃ ഉൽ‌പന്നങ്ങൾ, കരകൗശല വസ്തുക്കൾ എന്നിവ പോലുള്ള മനുഷ്യനിർമിത വസ്തുക്കളോ, സസ്യങ്ങൾ, പഴങ്ങൾ, പച്ചക്കറികൾ, ഭക്ഷണം, പാറകൾ, ഷെല്ലുകൾ തുടങ്ങിയവ പോലുള്ള പ്രകൃതിദത്ത വസ്തുക്കളോ സ്റ്റിൽ ലൈഫ് ഫോട്ടോഗ്രഫിക്ക് വിഷയങ്ങളായി തിരഞ്ഞെടുക്കാം. സ്റ്റിൽ ലൈഫ് ഫോട്ടോഗ്രാഫിയിലെ കലയിൽ ക്രമീകരിച്ചിരിക്കുന്ന വസ്തുക്കളുടെ തിരഞ്ഞെടുപ്പും ലൈറ്റിംഗും പ്രധാനമാണ്.

## പരാമർശങ്ങൾ

## പുറത്തേക്കുള്ള കണ്ണികൾ

വർഗ്ഗം:ഫോട്ടോഗ്രാഫിക് രീതികൾ
ഷുഗർ ഗ്ലൈഡർ

മാർസുപിയൽ ഇൻഫ്രാക്ലാസിൽ നിന്നുള്ള ഒരു ചെറിയ, ഓമ്‌നിവൊറസ്, അർബോറിയൽ, രാത്രികാല ഗ്ലൈഡിംഗ് പോസമാണ് ഷുഗർ ഗ്ലൈഡർ. ചെറുതും, ഓമനത്തമുള്ളതും,  വളർത്തുന്നതുമായ  ഷുഗർ ഗ്ലൈഡർ പ്രധാനമായും ആസ്ത്രേലിയ, ന്യൂ ഗിനിയ  എന്നിവിടങ്ങളിലും ഇന്തോനേഷ്യയിലെ ചില ദീപുകളിലും കാണപ്പെടുന്നു. മധുരം ഇഷ്ടപ്പെടുന്നതിനാലാണ് ഇവയെ ഷുഗർ ഗ്ലൈഡർ എന്ന് വിളിക്കുന്നത്. കാഴ്ച്ചയിൽ അണ്ണാനെ പോലെയാണങ്കിലും ഇവ അണ്ണാൻ വർഗ്ഗമല്ല മാർസൂപ്പോലിയ വർഗ്ഗത്തിൽ പെട്ട ഇവ കുട്ടികളെ കങ്കാരുവിനെപ്പോലെ ഉദരസഞ്ചിയിൽ കൊണ്ടു നടക്കും. ഷുഗർ ഗ്ലൈഡർ മാർസൂപ്പേലിയ വർഗ്ഗത്തിൽപ്പെട്ടതിനാൽ, ആസ്ത്രേലിയയിലെയും അമേരിക്കയിലെയും ചില പ്രദേശങ്ങളിൽ ഷുഗർ ഗ്ലൈഡറിനെ വളർത്തൽ നിരോധിച്ചിരിക്കുന്നു
## പ്രത്യേകതകൾ
കാഴ്ച്ചയിൽ അണ്ണാനെ പോലെ പുറത്ത് വരകളുള്ള ഇവയുടെ ശരീര രോമങ്ങൾ കമ്പിളിപ്പുതപ്പ് പോലെയാണ്. കണ്ണുകൾ ഉരുണ്ട് പുറത്തേക്ക് തള്ളി മനോഹരമായി നിൽക്കും. വായുവിലൂടെ ചാടി പറക്കാൻ ഇവയ്ക്ക് കഴിവുണ്ട്. മരപ്പൊത്തുകളിൽ താമസിക്കുകയും കൂട്ടമായി ജീവിക്കുകയും ചെയ്യുന്ന ഇവർ പകൽ ഉറങ്ങുകയും  രാത്രിയിൽ പുറത്തേക്ക് ഇറങ്ങാൻ ഇഷ്ടമുള്ളവരുമാണ്.
## സ്പീഷീസ് നോട്ട്

## അവലംബം

## ബാഹ്യ ലിങ്കുകൾ
* Sugar glider—*[[Atlas of Living Australia]]*
* Sugar glider—Wildlife Preservation Society of Queensland
* Gliders in the Spotlight—Wildlife Preservation Society of Queensland
* ITIS report: ''Petaurus breviceps''—Taxon classification verified by ITIS
* ''Petaurus breviceps''—Animal Diversity Web
* VIDEOS: sugar gliders in the wild on ARKive.org—BBC Natural History Unit
* Enlargement of ''Petaurus breviceps'' skull —Museum Victoria, Bioinformatics (photo showing sugar gliders' unusual dentition)

വർഗ്ഗം:ഐ.യു.സി.എൻ. ചുവന്ന പട്ടിക പ്രകാരം സ്ഥിതി ഒട്ടും ആശങ്കാജനകമല്ലാത്ത ജീവികൾ
വർഗ്ഗം:സഞ്ചിമൃഗങ്ങൾ
ബോയ് കട്ടിംഗ് ഗ്രാസ്സ് വിത് എ സിക്കിൾ

1881-ൽ വിൻസെന്റ് വാൻ ഗോഗ് വരച്ച ജലച്ചായാചിത്രമാണ് **ബോയ് കട്ടിംഗ് ഗ്രാസ്സ് വിത് എ സിക്കിൾ.** ഈ ചിത്രത്തിന്റെ ഉടമ ക്രോള്ളർ-മുള്ളർ മ്യൂസിയമാണ്. 

## അവലംബം

വർഗ്ഗം:വിൻസെന്റ് വാൻഗോഗിന്റെ ചിത്രങ്ങൾ
വർഗ്ഗം:1881-ലെ പെയിന്റിംഗുകൾ
മൊഹിബ്ബുൽ ഹസൻ

ഇന്ത്യയിലെ ഒരു ചരിത്രകാരനാണ് **മൊഹിബ്ബുൽ ഹസൻ** (ജീവിതകാലം: 1908-21 ഏപ്രിൽ 1999). സ്വാതന്ത്ര്യത്തിന് മുൻപുള്ള ഇന്ത്യയെക്കുറിച്ച് അദ്ദേഹം നിരവധി ഗ്രന്ഥങ്ങൾ രചിച്ചിട്ടുണ്ട്. ചരിത്രപണ്ഡിതനും ജാമിയ മില്ലിയ സർവകലാശാല മുൻ വൈസ് ചാൻസലറുമായിരുന്ന മുശീറുൽ ഹസൻ മകനാണ്.

## വിദ്യാഭ്യാസവും ഉദ്യോഗങ്ങളും
ലഖ്‌നൗവിലെ പഠനശേഷം ഉന്നതവിദ്യാഭ്യാസത്തിനായി ഹസൻ ലണ്ടൻ യൂണിവേഴ്സിറ്റിയിലേക്ക് പോയി. വിദ്യാഭ്യാസം കഴിഞ്ഞെത്തിയ അദ്ദേഹം പഞ്ചാബ്, കൊൽക്കത്ത, അലീഗർ എന്നിവിടങ്ങളിൽ അധ്യാപനം നിർവ്വഹിച്ചു. 1963-ൽ ജാമിഅ മില്ലിയ്യയിൽ ചരിത്രവിഭാഗം തലവനായി ചുമതലയേറ്റ മൊഹിബ്ബുൽ ഹസൻ പിന്നീട് കശ്മീർ യൂണിവേഴ്സിറ്റിയിലായിരിക്കെയാണ് ജോലിയിൽനിന്ന് വിരമിച്ചത്.

## രചനകൾ
1951-ൽ *ഹിസ്റ്ററി ഓഫ് ടിപ്പുസുൽത്താൻ* എന്ന ഗ്രന്ഥം രചിച്ച മൊഹിബ്ബുൽ ഹസൻ പിന്നീട് *കശ്മീർ അണ്ടർ സുൽത്താൻസ്*, *വാഖിഇ മൻസിലി റൂം*, *ബാബർ: ഫൗണ്ടർ ഓഫ് ദ മുഗൾ എമ്പയർ ഇൻ ഇന്ത്യ* തുടങ്ങിയ പുസ്തകങ്ങളും രചിക്കുകയുണ്ടായി.

## അവലംബം

വർഗ്ഗം:ചരിത്രകാരന്മാർ
വർഗ്ഗം:1999-ൽ മരിച്ചവർ
വർഗ്ഗം:1908-ൽ ജനിച്ചവർ
വർഗ്ഗം:ജാമിയ മില്ലിയ ഇസ്ലാമിയ
വർഗ്ഗം:അലിഗഢ് മുസ്ലിം സർവകലാശാല
ജോൺ ശങ്കരമംഗലം

ചലച്ചിത്രസംവിധായകനും പൂനെയിലെ എഫ്.ടി.ഐ.ഐയുടെ ഡയറക്ടറായി സേവനം ചെയ്ത ആദ്യ മലയാളിയുമായിരുന്നു **ജോൺ ശങ്കരമംഗലം** (16 ജൂലൈ 1934 - 30 ജൂലൈ 2018). കേരളസംസ്ഥാന ചലച്ചിത്ര അക്കാദമി വൈസ് ചെയർമാൻ, സെന്റ് ജോസഫ് കോളേജ് ഓഫ് കമ്മ്യൂണിക്കേഷന്റെ പ്രിൻസിപ്പൽ, ഇന്ത്യയുടെ അന്താരാഷ്ട്ര ചലച്ചിത്രോത്സവത്തിലെ ജൂറി അംഗം എന്നീ നിലകളിലും സേവനമനുഷ്ഠിച്ചിരുന്ന അദ്ദേഹം CILECT-ന്റെ എക്സിക്യൂട്ടീവ് അംഗവുമായിരുന്നു.   

ചലച്ചിത്രപഠനരംഗത്ത് അറിയപ്പെടുന്ന ഒരു അദ്ധ്യാപകൻ കൂടിയായ ജോൺ, ദേശീയ - സംസ്ഥാന പുരസ്കാരങ്ങൾ, നർഗീസ് ദത്ത് പുരസ്കാരം എന്നിവയുൾപ്പെടെ നിരവധി ചലച്ചിത്രപുരസ്കാരങ്ങൾ കരസ്ഥമാക്കിയിരുന്നു. 

## ജീവിതരേഖ
### ആദ്യകാലം
പത്തനംതിട്ട ജില്ലയിലെ ഇരവിപേരൂർ എന്ന സ്ഥലത്ത്, തൈപ്പറമ്പിൽ ശങ്കരമംഗലം ടി. ഓ. ചാക്കോയുടെയും അന്നമ്മയുടെയും മകനായി, 1934 ജൂലൈ 16-നാണ് ജോണിന്റെ ജനനം. ഇരവിപേരൂരിലെ സെന്റ് ജോൺസ് സ്കൂളിൽ നിന്ന് പ്രാഥമികവിദ്യാഭ്യാസം പൂർത്തിയാക്കിയ അദ്ദേഹം ചങ്ങനാശ്ശേരിയിലെ എസ്.ബി. കോളേജിലും പിന്നീട് എം.സി.സിയിലും ഉന്നത പഠനത്തിനായി ചേർന്നു.  

### ചലച്ചിത്രജീവിതം
കുറച്ചുകാലം എം.സി.സിയിൽ അദ്ധ്യാപകനായി ജോലി ചെയ്ത ശേഷം, 1962-ൽ, തിരക്കഥാരചനയും സംവിധാനവും പഠിക്കാനായി ജോൺ എഫ്.ടി.ഐ.ഐയിൽ ചേർന്നു. മുതിർന്ന ചലച്ചിത്രകാരൻ അടൂർ ഗോപാലകൃഷ്ണൻ അദ്ദേഹത്തിന്റെ സഹപാഠിയായിരുന്നു.  

*ജയശ്രീ* എന്ന തമിഴ് ചിത്രത്തിന്റെ തിരക്കഥയെഴുതിയാണ് ജോൺ ചലച്ചിത്രമേഖലയിലേക്ക് പ്രവേശിച്ചത്. 1969-ൽ പുറത്തിറങ്ങിയ *[[ജന്മഭൂമി (മലയാളചലച്ചിത്രം)|ജന്മഭൂമി]]* ആയിരുന്നു അദ്ദേഹം ആദ്യമായി സംവിധാനം നിർവ്വഹിച്ച ചിത്രം. ഈ ചിത്രത്തിന് നർഗീസ് ദത്ത് പുരസ്കാരവും കേരള സംസ്ഥാന ചലച്ചിത്രപുരസ്കാരവും ലഭിച്ചു. 1977-ൽ, ഛായാഗ്രഹണം പഠിക്കുന്ന ഒരു വിദ്യാർത്ഥിയെ സഹായിക്കാനായി സംവിധാനം ചെയ്ത, ബി.കെ.എസ്. അയ്യങ്കാറിനെക്കുറിച്ചുള്ള ഡോക്യുമെന്ററി ചിത്രം *സമാധി*, 25-ാമത് ദേശീയ ചലച്ചിത്രപുരസ്കാരവേളയിൽ മികച്ച പരീക്ഷണാത്മകചിത്രത്തിനുള്ള രജതകമലം നേടി.  

സംവിധായകനെന്ന നിലയിൽ മലയാളസിനിമയ്ക്ക് നൽകിയ സംഭാവനകൾ പരിഗണിച്ച്, 2003-ൽ, കേരള ഫിലിം ക്രിട്ടിക്സ് അസോസിയേഷൻ *ചലചിത്രപ്രതിഭ* പുരസ്കാരം നൽകി ജോണിനെ ആദരിച്ചിരുന്നു.

### മരണം
2018 ജൂലൈ 30-ന് വാർദ്ധക്യസഹജമായ അസുഖങ്ങളെത്തുടർന്ന് ജോൺ അന്തരിച്ചു.

## തിരഞ്ഞെടുത്ത ചലച്ചിത്രസൂചിക

## അവലംബങ്ങൾ

## പുറത്തേക്കുള്ള കണ്ണികൾ

*    
* ജോൺ ശങ്കരമംഗലത്തെക്കുറിച്ചുള്ള മനോരമ വാർത്ത 
* ജോൺ ശങ്കരമംഗലത്തെക്കുറിച്ചുള്ള ഓർമ്മക്കുറിപ്പ് - എം.വി.ടി.വി. 
വർഗ്ഗം:2018-ൽ മരിച്ചവർ
വർഗ്ഗം:1934-ൽ ജനിച്ചവർ
വർഗ്ഗം:മലയാളികൾ
വർഗ്ഗം:പൂനെ ഫിലിം ഇൻസ്റ്റിറ്റ്യൂട്ടിലെ പൂർവ വിദ്യാർത്ഥികൾ
വർഗ്ഗം:പത്തനംതിട്ട ജില്ലയിൽ ജനിച്ചവർ
വർഗ്ഗം:മലയാളചലച്ചിത്രസംവിധായകർ
ബ്രാങ്ക പുപോവാക്

ഓസ്‌ട്രേലിയയിൽ നിന്നുള്ള ഒരു പാരാലിമ്പിക് വീൽചെയർ ടെന്നീസ് മത്സരാർത്ഥിയാണ് **ബ്രാങ്ക പുപോവാക്** (ജനനം: 3 ഫെബ്രുവരി 1972).
## ആദ്യകാലജീവിതം
1972 മാർച്ച് 3 ന് ന്യൂ സൗത്ത് വെയിൽസിലെ വൊലോങ്കോങ്ങിലാണ് പുപോവാക് ജനിച്ചത്.ന്യൂ സൗത്ത് വെയിൽസിലെ സിഡ്നിയിൽ നിന്നുള്ള അവർ വോലോൻഗോംഗ് സർവകലാശാലയിൽ നിന്ന് കൊമേഴ്‌സ് ബിരുദം നേടി. 2000-ൽ അവർ ഒരു നിയമോപദേഷ്ടാവ് ആകാൻ പഠിക്കുകയായിരുന്നു.ഇരുപത് വയസ്സുള്ളപ്പോൾ ഒരു സുഹൃത്തിന്റെ മോട്ടോർസൈക്കിളിന്റെ പുറകിൽ യാത്രചെയ്യുന്നതിനിടെ ഉണ്ടായ ഒരു അപകടത്തിന്റെ ഫലമായി പ്യൂപോവാക് ഒരു അപൂർണ്ണമായ പാരാപെർജിക്കായി തീർന്നു. ഒരു കാറിനെ മറികടക്കുന്നതിനുള്ള ശ്രമത്തിൽ അവരുടെ സുഹൃത്ത് ഒരു കൂട്ടം ഇരട്ട വരികൾ മറികടക്കുമ്പോഴായിരുന്നു അപകടം സംഭവിച്ചത്. ആ സമയം അവർ ഹെൽമെറ്റ് ധരിച്ചിരുന്നുവെങ്കിലും കഴുത്തിനും സുഷുമ്‌നാ നാഡിക്കും കാര്യമായ കേടുപാടുകൾ സംഭവിച്ചിരുന്നു.

കലണ്ടറിനായി എമ്മ ഹാക്ക് നഗ്ന ഫോട്ടോയെടുത്ത കർണി ലിഡെൽ, ഹാമിഷ് മക്ഡൊണാൾഡ്, ചാർമെയ്ൻ ഡള്ളി എന്നിവരോടൊപ്പം പതിനെട്ട് ഓസ്‌ട്രേലിയൻ പാരാലിമ്പിയന്മാരിൽ ഒരാളായിരുന്നു പർപോവാക്. കലണ്ടറിലെ അവരുടെ ഫോട്ടോയിൽ അവരുടെ മാറ്ഭാഗം തവിട്ട്നിറത്തിലും സ്വർണ്ണ ബോഡി പെയിന്റിലും പൊതിഞ്ഞിരുന്നു.

## ടെന്നീസ്

1996-ൽ വീൽചെയർ ടെന്നീസിൽ പുപോവാക് ആദ്യമായി അന്താരാഷ്ട്ര തലത്തിൽ മത്സരിച്ചു.1996-ൽ ഓസ്‌ട്രേലിയൻ പാരാലിമ്പിക്സിന്റെ വീൽചെയർ ടെന്നീസ് ഡെവലപ്‌മെന്റ് സ്‌ക്വാഡിൽ അംഗമായി തിരഞ്ഞെടുക്കപ്പെട്ടു.പിന്നീട് ഓസ്‌ട്രേലിയയുടെ വേൾഡ് ടീം കപ്പിൽ അംഗമായി തിരഞ്ഞെടുക്കപ്പെട്ടു. 1997-ലെ യുഎസ് ഓപ്പൺ വീൽചെയർ ടെന്നീസിൽ, ആദ്യ റൗണ്ടിൽ ബ്രാങ്കയെ നേരിട്ടുള്ള സെറ്റുകളിൽ ഷാന്റാൽ വാൻഡിയെറെൻഡോങ്ക് വീഴ്ത്തി. വാൻഡിറെൻഡോങ്ക് അവരെ 6–2, 6–1ന് തോൽപ്പിച്ചു.  1998-ൽ വനിതാ സിംഗിൾസ്, ഡബിൾസ് ടെന്നീസ് എന്നിവയിൽ പതിനാലാം സ്ഥാനത്തെത്തി. 2000-ലെ സമ്മർ പാരാലിമ്പിക്‌സിനുള്ള തയ്യാറെടുപ്പിനിടെ, ആഴ്ചയിൽ ആറ് ദിവസം വരെ അവർ പരിശീലനം നടത്തിയിരുന്നു.1998-ൽ ഓസ്‌ട്രേലിയൻ ഓപ്പണിന്റെ ക്വാർട്ടർ ഫൈനലിൽ എത്തി.അതേ വർഷം, യുഎസ് ഓപ്പണിൽ അവർ കൺസൊലേഷൻ സമനില നേടി.1998-ൽ ബ്രിട്ടീഷ് ഓപ്പൺ കൺസൊലേഷൻ സമനിലയുടെ ഫൈനലുകളും അവർ നേടി.1999 ഓഗസ്റ്റിൽ, ലോകത്ത് ഒമ്പതാം സ്ഥാനത്തെത്തിയപ്പോൾ അവർക്ക് ഏറ്റവും ഉയർന്ന സിംഗിൾസിന്റെ അന്താരാഷ്ട്ര റാങ്കിംഗ് ഉണ്ടായിരുന്നു. 2000-ൽ, ന്യൂ സൗത്ത് വെയിൽസിലെ മോട്ടോർ ആക്സിഡന്റ്സ് അതോറിറ്റി അവരുടെ മത്സര കായിക പങ്കാളിത്തം സ്പോൺസർ ചെയ്തു. 2000-ൽ ഓസ്‌ട്രേലിയൻ ഓപ്പൺ, ഫ്രഞ്ച് ഓപ്പൺ മത്സരങ്ങളിൽ രണ്ടാം സ്ഥാനത്തെത്തി.1998, 2000 വർഷങ്ങളിൽ മോട്ടോർ ആക്സിഡന്റ്സ് അതോറിറ്റി പാരാലിമ്പിയനായിരുന്നു അവർ.2000-ലെ സിഡ്‌നി ഗെയിംസിൽ വനിതാ ഡബിൾസ് ഇനത്തിൽ ഡാനിയേല ഡി ടൊറോയ്ക്കൊപ്പംഅവർ ഒരു വെള്ളി മെഡൽ നേടി.  2000 ഒക്ടോബറിൽ പന്ത്രണ്ടാം റാങ്കായപ്പോൾ ഉയർന്ന ഡബിൾസ് അന്താരാഷ്ട്ര റാങ്കിംഗ് നേടി.2004-ൽ ന്യൂസിലൻഡിൽ നടന്ന വേൾഡ് ടീം കപ്പിൽ തന്റെ അവസാന അന്താരാഷ്ട്ര മത്സരത്തിൽ പങ്കെടുത്തു.

## അവലംബം

## ബാഹ്യ ലിങ്കുകൾ
* 

വർഗ്ഗം:1972-ൽ ജനിച്ചവർ
വർഗ്ഗം:2000-ലെ സമ്മർ പാരാലിമ്പിക്‌സിലെ മെഡൽ ജേതാക്കൾ
യുയി കമിജി

ഒരു ജാപ്പനീസ് വീൽചെയർ ടെന്നീസ് താരമാണ് **യുയി കമിജി** (上 地 結 K, കമിജി യുയി, ജനനം: 24 ഏപ്രിൽ 1994) 2014-ൽ വനിതാ ഡബിൾസിൽ കലണ്ടർ സ്ലാം, വീൽചെയർ ടെന്നീസ് മാസ്റ്റേഴ്‌സ് ഡബിൾസ് എന്നിവയിൽ കമിജിയും ജോർദാൻ വൈലിയും വിജയിച്ചു.നിലവിലെ വീൽചെയർ ടെന്നീസ് മാസ്റ്റേഴ്സ് ചാമ്പ്യൻ കൂടിയായ കമിജി ജൂനിയർ പതിപ്പ് നേടിയിട്ടുണ്ട്.അവെക്സ് ചലഞ്ച് അത്ലറ്റ്സ് പ്രോഗ്രാമിന് കീഴിൽ നിലവിൽ അവെക്സ് ഗ്രൂപ്പാണ് കമിജിയെ നിയന്ത്രിക്കുന്നത്.
## 2013 - ഇന്നുവരെ
ലിസുക്ക, ഡേഗു, പാരീസ്, സെന്റ് ലൂയിസ്, എന്നിവിടങ്ങളിൽ കമിജി സിംഗിൾസ് കിരീടങ്ങൾ നേടി. കൂടാതെ മാസ്റ്റേഴ്സ് കിരീടം നേടിയ ആദ്യത്തെ ഡച്ച് ഇതര വനിതയായി. 

പെൻസകോളയിൽ ഷാരോൺ വാൽറാവെൻ,  ലിസുക്കയിലെ സാബിൻ എല്ലെർബ്രോക്ക്  ഡേഗുവിലെ ജു-യെൻ പാർക്ക്,  പാരീസിലെ ജോർദാൻ വൈലി, മാസ്റ്റേഴ്സ് എന്നിവർക്കൊപ്പം കമിജി ഡബിൾസ് കിരീടങ്ങൾ നേടി. ന്യൂയോർക്കിലെ എല്ലെർബ്രോക്ക്, വിംബിൾഡണിലെ വൈലി എന്നിവർക്കൊപ്പം കമിജി റണ്ണറപ്പായി. 

2014-ലെ സീസണിൽ കമിജി മെൽബൺ,  കോബി, ലിസുക എന്നിവിടങ്ങളിൽ സിംഗിൾസ് കിരീടങ്ങൾ നേടി. ഓസ്‌ട്രേലിയൻ ഓപ്പണിൽ കമിജി തന്റെ ആദ്യ ഗ്രാൻസ്ലാം സിംഗിൾസ് ഫൈനലിൽ എത്തുകയും അവിടെ സബിൻ എല്ലെർബ്രോക്കിനോട് പരാജയപ്പെടുകയും ചെയ്തു.റോളണ്ട് ഗാരോസിൽ നടന്ന സീസണിലെ രണ്ടാമത്തെ ഗ്രാൻസ്ലാം ടൂർണമെന്റ് ജയിച്ചാണ് കമിജി അതിനെ പിന്തുടർന്നത്.2014-ലെ സീസണിൽ ജോർദാൻ വെയ്‌സിയുമായി സഹകരിച്ച് ജോഡി ഡബിൾസിൽ ഗ്രാൻഡ്സ്ലാം നേടി. ഫൈനലിൽ ലൂയിസ് ഹണ്ടിനെയും കാതറിന ക്രൂഗറിനെയും പരാജയപ്പെടുത്തി മാസ്റ്റേഴ്സ് കിരീടം ചേർത്താണ് അവർ വർഷം പൂർത്തിയാക്കിയത്. എന്നിരുന്നാലും, വാൻ കൂട്ടിന്റെയും ഗ്രിഫിയോന്റെയും അഭാവം ഉണ്ടായിരുന്നിട്ടും ടൂർണമെന്റിലുടനീളം ഈ ജോഡി പരാജയപ്പെട്ടില്ലെങ്കിലും റൗണ്ട് റോബിൻ ഗ്രൂപ്പ് ഘട്ടത്തിൽ മർജോലിൻ ബുയിസിനോടും മൈക്കീല സ്പാൻസ്ട്രയോടും തോറ്റു.

2017-ൽ കമിജി ലോക ഒന്നാം നമ്പർ ആയി ഫിനിഷ് ചെയ്തു. കരിയറിൽ രണ്ടാം തവണയും ഐടിഎഫ് വനിതാ വീൽചെയർ ലോക ചാമ്പ്യനായി തിരഞ്ഞെടുക്കപ്പെട്ടു.

## അവലംബം

## ബാഹ്യ ലിങ്കുകൾ
* 
* Yui Kamiji  – profile by Avex Group

വർഗ്ഗം:1994-ൽ ജനിച്ചവർ
വർഗ്ഗം:2016-ലെ സമ്മർ പാരാലിമ്പിക്‌സിലെ മെഡൽ ജേതാക്കൾ
2020 ബെംഗളൂരു കലാപം

ഫേസ്ബുക്കിൽ ഇസ്ലാമിക പ്രവാചകൻ മുഹമ്മദ് നബിയെ അവഹേളിച്ച് പോസ്​റ്റിട്ടതിെൻറ പേരിൽ  2020 ഓഗസ്റ്റ് 11 ന് രാത്രി കിഴക്കൻ ബെംഗളൂരുവിൽ കെജി ഹല്ലിയുടെയും ഡിജെ ഹല്ലിയുടെയും പോലീസ് സ്റ്റേഷൻ പരിധിക്കുള്ളിൽ നടന്ന ഒരു സംഭവമാണ് 2020 ബെംഗളൂരു അക്രമം.   ഇന്ത്യൻ നാഷണൽ കോൺഗ്രസിൽ നിന്നുള്ള കർണാടക നിയമസഭാംഗത്തിലെ അംഗമായ അഖന്ദ ശ്രീനിവാസ് മൂർത്തിയുടെ ഭാര്യാ സഹോദരിയുടെ മകൻ മുഹമ്മദ് നബിയെ അവഹേളിക്കുന്ന പരാമർശം നടത്തിയതാണ് അക്രമത്തിന് കാരണം.    സംഘർഷത്തെ തുടർന്ന് മുസ്ലിം ജനക്കൂട്ടത്തിന് നേരെ പോലീസ് ഇടപെടലും വെടിവയ്പും ഉണ്ടായി. സംഭവത്തിൽ 3 പേർ കൊല്ലപ്പെടുകയും തുടർന്ന് നൂറിലധികം പേരെ അറസ്റ്റ് ചെയ്യുകയും ചെയ്തു.   

## പശ്ചാത്തലം
കർണ്ണാടകയിലെ കോൺഗ്രസ് എം‌എൽ‌എയായ അഖണ്ഡ ശ്രീനിവാസ് മൂർത്തിയുടെ ഭാര്യാ സഹോദരിയുടെ മകൻ നവീൻ എന്നയാളാണ്  മുഹമ്മദ്‌ നബിയെക്കുറിച്ച് ഫേസ്ബുക്കിൽ അപകീർത്തികരമായ പോസ്റ്റിട്ടത്. ഹിന്ദുക്കളുടെ ദൈവമായ ശ്രീ.കൃഷ്ണനെ ഒരു മുസ്ലീം ജന്മാഷ്ടമി ദിവസത്തിൽ റേപ്പിസ്റ്റ്  എന്ന് വിളിച്ചതിൻറെ  പ്രതികരണമായിട്ടാണ് ഹദീസുകളിൽ നിന്നുള്ള റെഫറൻസ് അടക്കം മുഹമ്മദിനെക്കുറിച്ച് ഒരു പോസ്റ്റർ നവീൻ ഷെയർ ചെയ്തത്.   ഇതിനെ തുടർന്നാണ് കലാപമുണ്ടായത്.      ബെംഗളൂരുവിലെ പുലകേഷി നഗറിലൂടെ മുന്നേറിയ മുസ്ലീം ജനക്കൂട്ടത്തിൻറെ പ്രതിഷേധം  പോലീസ് സ്റ്റേഷനെയും കോൺഗ്രസ് നിയമസഭാംഗമായ അഖണ്ഡ ശ്രീനിവാസ് മൂർത്തിയുടെ വസതിയും നശിപ്പിക്കുകയായിരുന്നു. 25 ലധികം വാഹനങ്ങളും 200 ബൈക്കുകളും സംഭവത്തിൽ മുസ്ലീങ്ങൾ കത്തിച്ചു.  

## നടപടി
കലാപകാരികൾ ഡിജെ ഹള്ളി പോലീസ് സ്റ്റേഷൻ പരിസരത്ത് കൂടിച്ചേർന്നതോടെ ആഭ്യന്തരമന്ത്രി ബസവരജ് ബൊംമൈ  പോലീസ് സേനയെ ഇവിടെ  വിന്യസിച്ചിരുന്നു. പൊലീസ് നടപടി വൈകുന്നുവെന്നാരോപിച്ചാണ് എം.എൽ.എയുടെ വീടിന് നേരെയും ഡി.ജി ഹള്ളി, കെ.ജെ ഹള്ളി പൊലീസ് സ്​റ്റേഷനുകൾക്ക് നേരെയും ആളുകൾ തടിച്ചുകൂടുകയും ആക്രമണം ആരംഭിക്കുകയും ചെയ്തത്.    സിറ്റി പോലീസ് കമ്മീഷണർ കമൽ പന്ത് നയിക്കുന്ന പോലീസുകാർക്ക് തുടക്കത്തിൽ കെജി ഹല്ലിയുടെയും ഡിജെ ഹല്ലിയുടെയും ഇടുങ്ങിയ തെരുവുകളിലൂടെ സഞ്ചരിക്കാൻ പ്രയാസമായിരുന്നു. ജനക്കൂട്ടത്തിന്റെ ഒരു വിഭാഗം പൊലീസിന് നേരെ കല്ലും കുപ്പികളും വലിച്ചെറിഞ്ഞ് അവരുടെ വഴി തടഞ്ഞു. മുതിർന്ന ഉദ്യോഗസ്ഥരും ഡെപ്യൂട്ടി പോലീസ് കമ്മീഷണർ (കിഴക്കൻ) എസ്.ഡി.ശരണപ്പയും ചേർന്ന് ജനക്കൂട്ടത്തെ സമാധാനിപ്പിക്കാൻ ശ്രമിച്ചെങ്കിലും വെറുതെയായി. ജനക്കൂട്ടത്തെ പിരിച്ചുവിടാൻ പോലീസുകാർ ലാത്തിചാർജും കണ്ണീർ വാതകവും പ്രയോഗിച്ചു. തുടർന്ന്  പോലീസ് കമ്മീഷണർ കമൽ പന്ത് വെടിവെപ്പിലേക്ക് നീങ്ങുകയായിരുന്നു.  പിന്നീട്, അക്രമബാധിത പ്രദേശങ്ങളിൽ കനത്ത പോലീസ് വിന്യാസത്തെത്തുടർന്ന് സ്ഥിതി നിയന്ത്രണവിധേയമാക്കി. കിഴക്കൻ ഡിവിഷനിലെ 150 ഓളം ഉദ്യോഗസ്ഥരെ നടപടിയെടുക്കാൻ നിർബന്ധിതരാക്കി  . 60 ഓളം ഉദ്യോഗസ്ഥർക്ക് ആൾക്കൂട്ടം പരിക്കേറ്റു. ഡിജെ ഹാലി, കെജി ഹാലി പോലീസ് സ്റ്റേഷൻ പരിധിയിൽ ക്രിമിനൽ പ്രൊസീജ്യർ സെക്ഷൻ 144 ചുമത്തിയിട്ടുണ്ട്. 

## ഇതും കാണുക

* ഇന്ത്യയിൽ മതപരമായ അക്രമം 
* ബാംഗ്ലൂർ അസ്വസ്ഥതകൾ 

## പരാമർശങ്ങൾ

വർഗ്ഗം:മുസ്ലിങ്ങൾക്കെതിരായ പീഡനങ്ങൾ
വർഗ്ഗം:ഇന്ത്യയിലെ മത ഹേതുവായ അതിക്രമങ്ങൾ
വർഗ്ഗം:2020 ലെ കലാപങ്ങൾ
ഫ്ലോറൻസ് ഗ്രേവല്ലിയർ

മുൻ ഫ്രഞ്ച് വീൽചെയർ ടെന്നീസ് താരമാണ് **ഫ്ലോറൻസ് ഗ്രേവല്ലിയർ** (ജനനം: 23 ജനുവരി 1979). 2005, 2010 എന്നീ വർഷങ്ങളിൽ ഓസ്‌ട്രേലിയൻ ഓപ്പൺ ഡബിൾസ് ചാമ്പ്യനായിരുന്നു ഗ്രേവല്ലിയർ.ബീജിംഗിൽ നടന്ന 2008-ലെ പാരാലിമ്പിക് ഗെയിംസിൽ ഇരട്ട വെങ്കല മെഡൽ ജേതാവായിരുന്ന ഗ്രേവല്ലിയർ വനിതാ ഡബിൾസിൽ മുൻ ലോക ഒന്നാം നമ്പർ താരമാണ്.
## അവലംബം

## ബാഹ്യ ലിങ്കുകൾ
* 
* 

വർഗ്ഗം:1979-ൽ ജനിച്ചവർ
വർഗ്ഗം:2008-ലെ സമ്മർ പാരാലിമ്പിക്‌സിലെ മെഡൽ ജേതാക്കൾ
ഷാരോൺ വാൽറാവെൻ

ഡച്ച് വീൽചെയർ ടെന്നീസ് താരമാണ് **ഷാരോൺ വാൽറാവെൻ** (ജനനം: 19 ജൂൺ 1970, ഷെയ്സ്ബർഗ്). ഐസ് സ്കേറ്റിംഗ് സമയത്ത് സംഭവിച്ച വീഴ്ചയെത്തുടർന്നുണ്ടായ പരിക്കുകളെ തുടർന്ന് 23-ാം വയസ്സിൽ അവർ പാരാപ്ലെജിക് ആയി.പങ്കാളിയും സ്വദേശിയും ആയ എസ്ഥർ വെർജീയറിനോടൊപ്പം ഏഴ് ഗ്രാൻഡ് സ്ലാം ഡബിൾസ് കിരീടങ്ങൾ അവർ നേടിയിട്ടുണ്ട്. 2008-ൽ ബീജിംഗിൽ നടന്ന പാരാലിമ്പിക്‌സിൽ വനിതാ ഡബിൾസ് മത്സരത്തിൽ സ്വർണ്ണ മെഡലും സിഡ്‌നിയിൽ നടന്ന 2000-ലെ പാരാലിമ്പിക്‌സിൽ വനിതാ സിംഗിൾസ് മത്സരത്തിൽ വെള്ളി മെഡലും അവർ നേടി.

2010-ൽ സെന്റ് ലൂയിസിൽ ഗ്രിഫിയോണിനൊപ്പം വാൾറാവൻ ഡബിൾസ് കിരീടം നേടി. എന്നിരുന്നാലും പാരീസിൽ നടന്ന ഫൈനലിൽ ഈ ജോഡി പരാജയപ്പെട്ടു.  ഗ്രേവില്ലറിനൊപ്പം അവർ ഫ്ലോറിഡ ഓപ്പൺ കിരീടം നേടി.

വെർ‌ജീറിനൊപ്പം, 2011-ൽ ഗ്രാൻ‌സ്ലാം നേടിയ വാൽ‌റാവൻ നാല് ഫൈനലുകളിലും ഗ്രിഫിയോണിനെയും വാൻ കൂട്ടിനെയും പരാജയപ്പെടുത്തി. ഫൈനൽ മത്സരത്തിൽ വിംബിൾഡണിലെ അവസാന സെറ്റിൽ 5–2 എന്ന നിലയിലും യുഎസ് ഓപ്പണിലെ രണ്ടാം സെറ്റ് ടീബ്രേക്കിൽ 6–1 എന്ന നിലയിലും ഈ ജോഡി വീണ്ടെടുത്തു. മാസ്റ്റേഴ്സിലും ഈ ജോഡി വിജയിച്ചു.വെർജീറിനൊപ്പം ബോക റാറ്റണിൽ നടന്ന ഫൈനലിൽ തോറ്റു.

2012-ൽ ട്രോഫിയോ ഡെല്ലാ മോളിൽ വാൽറാവൻ സിംഗിൾസ് കിരീടം നേടി.എന്നിരുന്നാലും സാർഡിനിയ,   ഒലോട്ട് , ഗൗട്ടെംഗ് എന്നിവിടങ്ങളിലും വാൽറാവന് ഫൈനലുകൾ നഷ്ടമായി. ഡബിൾസ് മത്സരത്തിൽ വാൽറാവൻ ഈ വർഷത്തെ ആദ്യത്തെ ഗ്രാൻസ്ലാം, വെർജീയറിനൊപ്പം ഓസ്‌ട്രേലിയൻ ഓപ്പൺ നേടി.ബാക്കി വർഷം മുഴുവൻ ബുയിസിനൊപ്പം ജപ്പാൻ ഓപ്പണും ഒലോട്ട്, സാർഡിനിയ എന്നിവിടങ്ങളിൽ എല്ലെർബ്രോക്കിനൊപ്പം കിരീടങ്ങളും നേടി.പെൻസകോള ഓപ്പണിൽ വെർജീയറിനൊപ്പം വാൽറാവൻ റണ്ണറപ്പായി.  അറ്റ്ലാന്റയിൽ സെവാനൻസിനൊപ്പം ഗൗട്ടെങ്ങിലും ജോഹന്നാസ്ബർഗിലും ക്രൂഗറിനൊപ്പം ഫൈനലിൽ പങ്കെടുത്തു.25-ാമത് ലോക ടീം കപ്പ് ഫൈനലിൽ വിജയിക്കാൻ വാൽറാവെൻ തന്റെ രാജ്യത്തെ സഹായിച്ചു.

## ഗ്രാൻഡ് സ്ലാം കിരീടങ്ങൾ
* Australian Open: singles 2005, doubles 2011, 2012
* French Open:  doubles 2011
* Wimbledon: doubles 2010, 2011
* US Open: doubles 2010, 2011

## അവലംബം

## ബാഹ്യ ലിങ്കുകൾ
* 
* Official website 

വർഗ്ഗം:1970-ൽ ജനിച്ചവർ
വർഗ്ഗം:2000-ലെ സമ്മർ പാരാലിമ്പിക്‌സിലെ മെഡൽ ജേതാക്കൾ
വർഗ്ഗം:2008-ലെ സമ്മർ പാരാലിമ്പിക്‌സിലെ മെഡൽ ജേതാക്കൾ
ഉമയനല്ലൂർ ബാലകൃഷ്ണപിള്ള

മലയാള സാഹിത്യകാരനും ചരിത്രകാരനുമായിരുന്നു ഉമയനല്ലൂർ ബാലകൃഷ്ണപിള്ള(13 നവംബർ 1905 - 1 മേയ് 1976). നാൽപത്തഞ്ചോളം പുസ്തകങ്ങൾ പ്രസിദ്ധപ്പെടുത്തി. 1966 ൽ 'കുട്ടികളുടെ ഇന്ദ്രപ്രസ്ഥം' എന്ന ഗ്രന്ഥത്തിന്  കേരള സാഹിത്യ അക്കാദമിയുടെ ബാലസാഹിത്യത്തിനുള്ള സമ്മാനം ലഭിച്ചിട്ടുണ്ട്.  

## ജീവിതരേഖ
പത്തനാപുരം താലൂക്ക് അഞ്ചൽ വടമൺ വടക്കേ മഠത്തിൽ ശങ്കരപിള്ളയുടെയും ഉമയനല്ലൂർ പുത്തൻ വീട്ടിൽ നാരായണിഅമ്മയുടെയും മകനാണ്. വാളത്തുംഗൽ, മയ്യനാട് പ്രാഥമിക വിദ്യാഭ്യാസം. തിരുവനന്തപുരം മഹാരാജാസ് സയൻസ് കോളേജിലുമായി ഉപരി പഠനം. സാഹിത്യ മത്സരങ്ങൾക്ക് ധാരാളം സമ്മാനങ്ങൾ ലഭിച്ചിട്ടുണ്ട്. പന്ത്രണ്ടു വർഷത്തോളം അധ്യാപകനായിരുന്നു.  സിലോൺ മലയാളി, പ്രതിദ്ധ്വനി, കേരള ടൈംസ്(പുനലൂർ), ഗ്രാമീണൻ എന്നീ പത്രങ്ങളിൽ എട്ടു വർഷത്തോളം പത്രാധിപരായും ലേഖകനായും പ്രവർത്തിച്ചു. 1954 ൽഇന്ത്യാ ഗവൺമെന്റ് സഹായത്തോടെ പുസ്തകം പ്രസിദ്ധപ്പെടുത്തി. 1956 ൽ പുസ്തക രചനക്ക് ഇന്ത്യാ ഗവൺമെന്റ് സമ്മാനം ലഭിച്ചു. 1961 ൽ നാലന്ദാ, രാജഗൃഹം, ബുദ്ധഗയ, പാടലീപുത്രം, സാരനാഥം, വൈശാലി, ശ്രാവസ്ഥി, ലുംബിനി, മിഥില, അയോദ്ധ്യ മുതലായ പ്രാചീന സംസ്കാര സങ്കേതങ്ങളിൽ പഠന പര്യടനം നടത്തി. നാലന്ദാ എന്ന ഗ്രന്ഥത്തിന്  കേരള സാഹിത്യ അക്കാദമി സമ്മാനം ലഭിച്ചു.  1952 - 1963 വരെ ബാലൻ പബ്ളിക്കേഷൻസിന്റെ വിജ്ഞാനം എൻസൈക്ലോപീഡിയയുടെയും അസോസിയേറ്റ് എഡിറ്ററായി പ്രവർത്തിച്ചു. 1964 ഡിസംബറിൽ എൻ.എസ്.എസ് കനകജൂബിലി ആഘോഷ ഭാഗമായി പുറത്തിറക്കിയ പ്രസിദ്ധീകരണമായ സുവർണ ഗ്രന്ഥം സ്മരണികയുടെ എക്സിക്യൂട്ടീവ് എഡിറ്ററായിരുന്നു.
 
## കൃതികൾ
* നാലന്ദാ 
* മായന്മാരും ഇങ്കാകളും
* ക്യാപ്റ്റന്റെ മകൾ (പുഷ്കിന്റെ ക്യാപ്റ്റൻസ് ഡാട്ടർ എന്ന നോവലിന്റെ പരിഭാഷ)
* ഭൂഗർഭത്തിലേക്ക്‌
* വീട്ടിനുള്ളിൽ കള്ളൻ
* അശോകൻ 
* ഇൻഡ്യയിലെ പ്രാചീനവിദ്യാഭ്യാസം.
* ഭാരതത്തിന്റെ ഹൃദയഭൂമിയിലൂടെ
* കുട്ടികളുടെ ഇന്ദ്രപ്രസ്ഥം
* ആകാശത്തിലെ അത്ഭുതങ്ങൾ
* അലിബാബ
* റെഡ്ഫോർട്ടിലെ രഹസ്യങ്ങൾ
* ഭാരതഭാസ്കരൻ

## പുരസ്കാരങ്ങൾ
* 1966 ൽ 'കുട്ടികളുടെ ഇന്ദ്രപ്രസ്ഥം' എന്ന ഗ്രന്ഥത്തിന്  കേരള സാഹിത്യ അക്കാദമിയുടെ ബാലസാഹിത്യത്തിനുള്ള സമ്മാനം
## അവലംബം


വർഗ്ഗം:മലയാള ഗദ്യസാഹിത്യകാരന്മാർ
വർഗ്ഗം:ചരിത്രകാരന്മാർ
വർഗ്ഗം:കേരള സാഹിത്യ അക്കാദമി പുരസ്കാരം ലഭിച്ചവർ
ബെർത്ത് മോറിസോട്ട് വിത് എ ഫാൻ

1874-ൽ എദ്വാർ മാനെ വരച്ച എണ്ണച്ചായാചിത്രമാണ് **ബെർത്ത് മോറിസോട്ട് വിത് എ ഫാൻ.** 1868 നും 1874 നും ഇടയിൽ സഹ ചിത്രകാരിയും മോഡലുമായ ബെർത്ത് മോറിസോട്ടിന്റെ മാനെറ്റ് നിർമ്മിച്ച പന്ത്രണ്ട് ചായാചിത്രങ്ങളിൽ അവസാനത്തേതാണ് ഈ ചിത്രം. ചിത്രകാരന്റെ സഹോദരൻ യൂജിനുമായുള്ള വിവാഹത്തിന് തൊട്ടുപിന്നാലെ വരച്ച ചിത്രത്തിന് ശേഷം അവർ പിന്നീട് ചിത്രത്തിനു മാതൃകയായിരുന്നിട്ടില്ല.പിതാവിനുവേണ്ടി വിലപിക്കുന്നതായി കാണിക്കുന്ന ഈ ചിത്രത്തിൽ അവർ വിവാഹനിശ്ചയ മോതിരം ധരിച്ചിരിക്കുന്നു.

1999-ൽ ഫ്രഞ്ച് സംസ്ഥാനത്തിന് സംഭാവന നൽകുന്നതിനുമുമ്പ് ഈ ചിത്രം മോറിസോട്ടിന്റെ സ്വന്തം ശേഖരത്തിൽ പ്രവേശിച്ചു. ഇത് ഒരുപക്ഷേ കലാകാരനിൽ നിന്ന് നേരിട്ട് ആയിരിക്കാം. ഈ ചിത്രം ഇപ്പോൾ സംരക്ഷിച്ചിരിക്കുന്ന പലെയ്സ് ഡെസ് ബ്യൂക്സ്-ആർട്സ് ഡി ലില്ലിലേക്ക് 2000-ൽ മാറ്റുന്നതിനുമുമ്പ് ആദ്യം മ്യൂസി ഡി ഓർസെയിലായിരുന്നു. 
## പശ്ചാത്തലം
മാനെ 1868-ൽ ബെർത്ത് മോറിസോട്ടിനെ പരിചയപ്പെട്ടു. അവർ ഫ്രാഗോണാർഡിന്റെ പേരക്കുട്ടിയും ചിത്രകാരിയും ആയിരുന്നു. മോറിസോട്ടും മാനെറ്റും പരസ്പരം ഓരോരുത്തരുടെയും ചിത്രങ്ങൾ സ്വാധീനിച്ചു. ആദ്യ ചിത്രമായ ദി ബാൽക്കണി ഉൾപ്പെടെ നിരവധി തവണ അദ്ദേഹം അവരുടെ ചായാചിത്രം വരച്ചു. 1874-ൽ അവർ മാനെറ്റിന്റെ സഹോദരൻ യൂജിനെ വിവാഹം കഴിച്ചു.

1870–71 കാലഘട്ടത്തിൽ ഫ്രാങ്കോ-പ്രഷ്യൻ യുദ്ധത്തിൽ മാനെ പാരീസിൽ തുടർന്നു. പാരീസ് ഉപരോധത്തിൽ നഗരത്തെ പ്രതിരോധിക്കാൻ ഗാർഡ് നാഷണലിൽ സേവനമനുഷ്ഠിച്ചു. സേവനമനുഷ്ഠിക്കുമ്പോൾ ചിത്രം വരയ്ക്കാൻ അദ്ദേഹത്തിന് കഴിഞ്ഞില്ല. 1871 ജനുവരി അവസാനം നഗരം കീഴടങ്ങിയ ശേഷം പാരീസ് വിട്ടു. 1871-ൽ പിന്നീട് ചിത്രകലയിലേക്ക് മടങ്ങിയ അദ്ദേഹം 1871 മെയ് മാസത്തിൽ പാരീസ് കമ്യൂണിന്റെ പരാജയത്തിനുശേഷം പാരീസിലേക്ക് മടങ്ങി. 1872 നും 1874 നും ഇടയിൽ മാനെറ്റ് വരച്ച ബ്ളാക്ക്-ക്ളാഡ് മോറിസോട്ട് ഉൾപ്പെടെ നിരവധി ചായാചിത്രങ്ങളിലൊന്നാണ് ഈ ചിത്രം.

## അവലംബം


വർഗ്ഗം:സ്ത്രീകളുടെ ചിത്രങ്ങൾ
രാജൻ ചുങ്കത്ത്

ഡോക്ടർ രാജൻ ചുങ്കത്ത് 1949 ജൂൺ 6 ന് കുന്നംകുളത്തു് ജനിച്ചു.  മൃഗഡോക്ടറായിരുന്ന അദ്ദേഹം മൃഗസംരക്ഷണവകുപ്പു് ജോയിന്റ് ഡയറക്ടരായി വിരമിച്ചു. നാട്ടുചരിത്രം, കേരളത്തിലെ വൈദികയജ്ഞസംസ്കാരം എന്നിവയിൽ തല്പരനായ അദ്ദേഹം അവയിൽ സ്വന്തമായി ഗവേഷണങ്ങൾ നടത്തുന്നുണ്ടു്.  ശ്രൗതം, അതിരാത്രം, ആഴ്വാഞ്ചേരി തമ്പ്രാക്കൾ , പെരുന്തച്ചൻ ദുഃഖിതനാണ്,  പറയിപെറ്റ പന്തിരുകുലം, നിളയുടെ മകൾ സുന്ദരി,  കടലാമകളുടെ നാട്ടിൽ, ബാലിദ്വീപിൽ, സ്മാർത്തം, കാവേരിയുടെ തീരങ്ങളിലൂടെ, ഭാരതപ്പുഴ, നിള ത്രൂ ടൈം ആന്റ് സ്പേസ് തുടങ്ങിയവയാണ് അദ്ദേഹത്തിൻറെ പ്രധാനകൃതികൾ. ശ്രൗതത്തിനു് സാഹിത്യ അക്കാദമി പുരസ്കാരം ലഭിച്ചിട്ടുണ്ടു്. ആദ്യത്തെ സംസ്കൃത ഡോക്കുമെന്ററി  തൃത്താലീയത്തിന്റെ രചനയും സംവിധാനവും ഡോ രാജൻ ചുങ്കത്ത് ആണ്  നിർവ്വഹിച്ചിരിക്കുന്നത്.

## അവലംബം :
https://ebooks.dcbooks.com/assets/preview/parayipetta-panthirukulam-aithihyavum-charitravum.pdf 

http://www.keralasahityaakademi.org/ml_aw16.htm

https://www.youtube.com/watch?v=WV16ELglFXs
ലോക ഇടംകൈയന്മാരുടെ ദിനം

ഇടത് കൈയ്യന്മാരുടെ പ്രത്യേകതയും വ്യത്യാസങ്ങളും ആഘോഷിക്കുന്നതിനും, ഇടം കൈയന്മാരായ സുഹൃത്തുക്കളെ ഓർക്കാനുമായി വർഷം തോറും ആഗസ്റ്റ് 13 ന് ആചരിക്കുന്ന അന്താരാഷ്ട്ര ദിനമാണ് **ലോക ഇടംകൈയന്മാരുടെ ദിനം**. 1976 ൽ ലെഫ്റ്റ്‌ഹാൻഡേഴ്‌സ് ഇന്റർനാഷണലിന്റെ സ്ഥാപകനായ ഡീൻ ആർ. കാംപ്ബെല്ലാണ് ഈ ദിവസം ആദ്യമായി ആചരിച്ചത്.

പ്രധാനമായും വലംകൈയന്മാർക്കായി രൂപകല്പനചെയ്ത ലോകത്ത് ഇടത് കൈയൻ ആയിരിക്കുന്നതിന്റെ ഗുണങ്ങളെയും ദോഷങ്ങളെയും കുറിച്ച് അവബോധം വളർത്തുന്നതിനാണ് ലോക ഇടംകൈയന്മാരുടെ ദിനം കൊണ്ട് ഉദ്ദശിക്കുന്നത്. ലോകജനസംഖ്യയുടെ ഏഴ് മുതൽ പത്ത് ശതമാനം വരെ വരുന്ന മാനവികതയുടെ ഉപവിഭാഗമായ ഇടത് കൈകളുടെ പ്രത്യേകതയും വ്യത്യാസങ്ങളും ഇത് ആഘോഷിക്കുന്നു.ഇടത് കൈയ്യൻമാർ അഭിമുഖീകരിക്കുന്ന പ്രശ്നങ്ങളെക്കുറിച്ചും, ഇടത് കൈ കുട്ടികൾക്കുള്ള പ്രത്യേക ആവശ്യങ്ങളുടെ പ്രാധാന്യം, ഇടത് കൈയ്യൻമാർക്ക് സ്കീസോഫ്രീനിയ ഉണ്ടാകാനുള്ള സാധ്യത തുടങ്ങിയവയെക്കുറിച്ചൊക്കെ ഈ ദിനം ഓർമ്മപ്പെടുത്തുന്നു. ലോകത്ത് ഏകദേശം 708 ദശലക്ഷം ഇടത് കൈയ്യന്മാരുണ്ടെന്നാണ് കണക്ക്. അത് സ്ത്രീകളേക്കാൾ പുരുഷന്മാർക്കാണ് കൂടുതലും. 

## External links

* Famous Left-Handers 
* A lefthanders Day website
* Association of left handers INDIA
* An Australian Left-Handers website
## അനുബന്ധം

വർഗ്ഗം:വിശേഷദിനങ്ങൾ
മർജോലിൻ ബുയിസ്

ഒരു ഡച്ച് വീൽചെയർ ടെന്നീസ് താരമാണ് **മർജോലിൻ ബുയിസ് ** (ജനനം: 11 ജനുവരി 1988). ലണ്ടനിൽ നടന്ന 2012-ലെ പാരാലിമ്പിക് ഗെയിംസിൽ പങ്കെടുത്ത അവർ വനിതാ ഡബിൾസിൽ പങ്കാളിയായ എസ്ഥർ വെർജീറിനൊപ്പം സ്വർണ്ണ മെഡൽ നേടി.

മാർജോലിൻ ബുയിസ് ജനിച്ചത് നെതർലാൻഡിലെ നിജ്മെഗനിലാണ്. പതിനാലാമത്തെ വയസ്സിൽ നടക്കുമ്പോൾ അവർക്ക് പ്രശ്നങ്ങൾ അനുഭവപ്പെട്ടു തുടങ്ങി. സന്ധികളുടെ സ്ഥിരതയെ ബാധിക്കുന്ന എഹ്ലെർസ്-ഡാൻലോസ് സിൻഡ്രോം എന്ന കണക്റ്റീവ് ടിഷ്യു ഡിസോർഡർ അവർക്ക് ഉണ്ടെന്ന് മനസ്സിലായി. ഏബിൾ ബോഡീഡ് സ്പോർട്സ് കളിക്കാൻ അവർക്ക് കഴിഞ്ഞില്ല. പതിനേഴാമത്തെ വയസ്സിൽ ബുയിസ് വീൽചെയർ ടെന്നീസ് കണ്ടെത്തി. 2010-ൽ സോഷ്യൽ വർക്കിൽ ബിരുദം നേടി ഒരു മുഴുസമയ ടെന്നീസ് കായികതാരമായി. ലണ്ടൻ 2012-ലെ പാരാലിമ്പിക് ഗെയിംസിന് യോഗ്യത നേടിയ അവർ സിംഗിൾസിൽ ക്വാർട്ടർ ഫൈനലിലെത്തി. ഡബിൾസിൽ പങ്കാളിയായ എസ്ഥർ വെർജീറിനൊപ്പം സ്വർണം നേടി. 2016-ലെ റിയോ പാരാലിമ്പിക് ഗെയിംസിൽ ബുയിസ് സിംഗിൾസിൽ വീണ്ടും ക്വാർട്ടർ ഫൈനലിലെത്തി. ഇത്തവണ ഡബിൾസിൽ അവരുടെ പങ്കാളിയായ ഡീഡ് ഡി ഗ്രൂട്ടിനൊപ്പം വെള്ളി നേടി. മുഴുവൻ സമയ കായികതാരമായ ബുയിസ് ഒഴിവുസമയങ്ങളിൽ മനഃശാസ്ത്രം പഠിക്കുന്നു.

## വീൽചെയർ ഗ്രാൻസ്ലാം ഫൈനൽ

### സിംഗിൾസ്: 1 (1 title)

## അവലംബം

## ബാഹ്യ ലിങ്കുകൾ
* 
* 

വർഗ്ഗം:1988-ൽ ജനിച്ചവർ
വർഗ്ഗം:2012-ലെ സമ്മർ പാരാലിമ്പിക്‌സിലെ മെഡൽ ജേതാക്കൾ
വർഗ്ഗം:2016-ലെ സമ്മർ പാരാലിമ്പിക്‌സിലെ മെഡൽ ജേതാക്കൾ
സാബിൻ എല്ലെർബ്രോക്ക്

ജർമ്മൻ വീൽചെയർ ടെന്നീസ് താരമാണ് **സാബിൻ എല്ലെർബ്രോക്ക്** (ജനനം: നവംബർ 1, 1975)  വീൽചെയർ വനിതാ സിംഗിൾസിൽ 2013-ലെ ഫ്രഞ്ച് ഗ്രാൻസ്ലാം ചാമ്പ്യനായിരുന്നു എല്ലെർബ്രോക്ക്.
## ടെന്നീസ് കരിയർ
എല്ലെർബ്രോക്ക് 25 വർഷത്തോളം ടെന്നീസ് മത്സരങ്ങളിൽ പങ്കെടുത്തു.  2007-ൽ ഒരു ശസ്ത്രക്രിയയ്ക്ക് ശേഷം അവർക്ക് കാലിൽ അണുബാധയുണ്ടായതിനെ തുടർന്ന് 2009-ൽ വീൽ ചെയർ ടെന്നീസ് കളിക്കാൻ തുടങ്ങി.

### 2013-ഇതുവരെ
2013 സീസണിനിടെ എല്ലെർബ്രോക്ക് ക്വീൻസ്‌ലാന്റ്,  അഡ്‌ലെയ്ഡ്,  നോട്ടിംഗ്ഹാം,  സാൽ‌സ്ബർഗ്, ഗ്രോസ്-സീഗാർട്ട്സ്,  ടൂറിൻ, സാർഡിനിയ എന്നിവിടങ്ങളിൽ കിരീടങ്ങൾ നേടി. പാരീസിലും ജാംബെസിലും പരാജയപ്പെട്ട ഫൈനലിലെത്തിയ കളിക്കാരിയായിരുന്നു എല്ലെർബ്രോക്ക്.എല്ലെർബ്രോക്ക് മെൽബണിൽ നടന്ന ആദ്യ ഗ്രാൻസ്ലാം മത്സരത്തിൽ ഫൈനലിലെത്തി. ഏഴ് മാച്ച് പോയിന്റുകൾ ലഭിക്കുകയും അവസാന സെറ്റിൽ 2–5 ൽ എത്തുകയും ചെയ്തെങ്കിലും മൂന്നാം സെറ്റിൽ 5-7 ന് തോറ്റതിനാൽ എല്ലാം വെറുതെയായി.എന്നിരുന്നാലും എല്ലെർബ്രോക്ക് തന്റെ ആദ്യ ഗ്രാൻസ്ലാം കിരീടം റോളണ്ട് ഗാരോസിൽ നേടി. എല്ലെർബ്രോക്ക് ന്യൂയോർക്കിലെ റണ്ണറപ്പായിരുന്നു.ഈ സീസണിൽ ഫ്രഞ്ച് ഓപ്പണിന് ശേഷം എല്ലെർബ്രോക്ക് ലോക ഒന്നാം സ്ഥാനത്തെത്തി. അവിടെ ഫൈനലിൽ തോറ്റു. എന്നാൽ സെമി ഫൈനലിൽ അനീക്ക് വാൻ കൂട്ട് പരാജയപ്പെട്ടതോടെ ജൂലൈ 1 ന് സാബീന് ഒന്നാം സ്ഥാനം നേടാൻ സാധിച്ചു.ന്യൂയോർക്കിൽ നടന്ന യുഎസ് ഓപ്പൺ ഫൈനലിൽ ഡച്ച് കളിക്കാരിയോട് പരാജയപ്പെട്ടതിന് ശേഷം വാൻ കൂട്ടിന് വേണ്ടി അവർ സ്ഥാനം ഉപേക്ഷിച്ചു.

ഡബിൾസ് മത്സരത്തിൽ എല്ലെർബ്രോക്ക് ജാംബസിൽ മോണ്ട്ജെയ്നൊപ്പം റണ്ണറപ്പായി. സാൽസ്ബർഗിലും സാർഡിനിയയിലും മരിയാന ലോറോയ്‌ക്കൊപ്പം എല്ലെർബ്രോക്ക് വിജയിച്ചു.റോളണ്ട് ഗാരോസിൽ ഷാരോൺ വാൽറവനോടും ന്യൂയോർക്കിൽ യുയി കമിജിയോടുമൊപ്പം റണ്ണറപ്പ് ആയി.എല്ലെർബ്രോക്ക് ഓസ്ട്രേലിയൻ ഓപ്പൺ ജയിച്ചതിനുശേഷമാണ് 2014-ലെ സീസൺ ആരംഭിച്ചത്. വാൻ കൂട്ടിന് പരിക്കേറ്റതിനെ തുടർന്ന് അവർ ലോക ഒന്നാം നമ്പർ സ്ഥാനത്തേക്ക് എത്തി.

## വീൽചെയർ ഗ്രാൻസ്ലാം ഫൈനൽ
### സിംഗിൾസ്: 7 (2 titles, 5 runners-up)

### ഡബിൾസ്: 5 (5 runners-up)

## അവലംബം

വർഗ്ഗം:1975-ൽ ജനിച്ചവർ
വർഗ്ഗം:2012-ലെ സമ്മർ പാരാലിമ്പിക്‌സിലെ വീൽചെയർ ടെന്നീസ് കളിക്കാർ
ഷാന്റാൽ വാൻഡിയെറെൻഡോങ്ക്

ഡച്ച് വീൽചെയർ ടെന്നീസ് താരമാണ് **ഷാന്റാൽ വാൻഡിയെറെൻഡോങ്ക്** (ജനനം: 31 ജനുവരി 1965). ഇന്റർനാഷണൽ ടെന്നീസ് ഫെഡറേഷൻ നടത്തിയ വിവിധ വീൽചെയർ ടെന്നീസ് ചാമ്പ്യൻഷിപ്പുകളും 1988 മുതൽ 1996 വരെ ഒന്നിലധികം പാരാലിമ്പിക് മെഡലുകളും വാണ്ടെറെൻഡോങ്ക് നേടി. 2014-ൽ ഇന്റർനാഷണൽ ടെന്നീസ് ഹാൾ ഓഫ് ഫെയിമിൽ അവരെ ഉൾപ്പെടുത്തി.
## മുൻകാലജീവിതം
1965 ജനുവരി 31 ന് നെതർലാന്റിൽ വാൻഡെറെൻഡോങ്ക് ജനിച്ചു. പതിനെട്ട് വയസ്സുള്ളപ്പോൾ ഒരു വാഹനാപകടത്തിന് ശേഷം അവർ ഒരു പാരാപെർജിക്കായി.

## കരിയർ
വീൽചെയർ ടെന്നീസ് താരം ജീൻ-പിയറി ലിംബർഗിനെ പാരീസിൽ കണ്ടുമുട്ടിയ ശേഷം,  1983-ൽ ഒരു ഫ്രഞ്ച് മത്സരത്തിൽ വാൻഡിയെറെൻഡോങ്ക് ടെന്നീസ് ജീവിതം ആരംഭിച്ചു.1985-ൽ ഏഴ് ITF സൂപ്പർ സീരീസ് യുഎസ് ഓപ്പൺ ചാമ്പ്യൻഷിപ്പുകളിൽ ആദ്യത്തേ വിജയവും 1993-ൽ അവരുടെ അവസാന വിജയവും നേടി.1996-ൽ ഐടിഎഫ് വീൽചെയർ ടെന്നീസ് ടൂറിൽ നടന്ന ആദ്യ ടീം ഇവന്റിൽ വാൻഡിയെറെൻഡോങ്ക് പങ്കെടുക്കുകയും 1997-ൽ ഐടിഎഫിന്റെ വനിതാ ഡബിൾസ് കപ്പിൽ വിജയിക്കുകയും ചെയ്തു.1990 കളിൽ ഐടിഎഫിൽ ഉണ്ടായിരുന്ന സമയത്ത്, മൂന്ന് തവണ ഐടിഎഫ് ലോക ചാമ്പ്യനായി തിരഞ്ഞെടുക്കപ്പെട്ടു. 1996-ൽ വീൽചെയർ ടെന്നീസ് മാസ്റ്റേഴ്സ് നേടി.

ഐടിഎഫിന് പുറത്ത്, സിംഗിൾസ്, ഡബിൾസ് മത്സരങ്ങളിൽ വീൽചെയർ ടെന്നീസിനായി പാരാലിമ്പിക് ഗെയിംസിൽ വാൻഡിറെൻഡോങ്ക് മത്സരിച്ചു. 1988-ലെ സമ്മർ പാരാലിമ്പിക്‌സിൽ വീൽചെയർ ടെന്നീസിന്റെ മത്സരത്തിലായിരുന്നു അവർക്ക് ആദ്യത്തെ പാരാലിമ്പിക് മെഡൽ ലഭിച്ചത്. 1992-ലെ സമ്മർ പാരാലിമ്പിക്സിലും 1996-ലെ സമ്മർ പാരാലിമ്പിക്സിലും അവർ പാരാലിമ്പിക് മെഡലുകൾ നേടി.

## അവാർഡുകളും ബഹുമതികളും
2010-ൽ വാൻഡീറെൻഡോങ്കിന് ബ്രാഡ് പാർക്ക്സ് അവാർഡ് ലഭിച്ചു.2013-ൽ ഇന്റർനാഷണൽ ടെന്നീസ് ഹാൾ ഓഫ് ഫെയിമിലേക്കുള്ള നാമനിർദ്ദേശത്തിന് ശേഷംവീൽചെയർ ടെന്നീസിലെ ആദ്യ പ്രവേശകയായി 2014-ൽ വാൻഡിറെൻഡോങ്കിനെ ഐ.ടി.എച്ച്.എഫിൽ ഉൾപ്പെടുത്തി.

## അവലംബം

## ബാഹ്യ ലിങ്കുകൾ

വർഗ്ഗം:1965-ൽ ജനിച്ചവർ
വർഗ്ഗം:1996-ലെ സമ്മർ പാരാലിമ്പിക്‌സിലെ മെഡൽ ജേതാക്കൾ
വർഗ്ഗം:1988-ലെ സമ്മർ പാരാലിമ്പിക്‌സിലെ മെഡൽ ജേതാക്കൾ
മിൻഡോ ഹാർലിക്യുൻ

ബുഫൊനിദെ (ചൊറിത്തവള) കുടുംബത്തിൽപ്പെട്ട ഒരു പേക്കാന്തവള  ഇനമാണ് **മിൻഡോ സ്റ്റബ്ഫൂട്ട് തവള** അല്ലെങ്കിൽ **മിൻഡോ ഹാർലിക്യുൻ തവള**  . ഇക്വഡോറിലെ   പിച്ചിഞ്ച, സാന്റോ ഡൊമിംഗോ, കൊട്ടോപാക്സി എന്നീ പ്രവിശ്യകളിൽ  ഇത് കാണപ്പെടുന്നു . ഉപ ഉഷ്ണമേഖലാ അല്ലെങ്കിൽ ഉഷ്ണമേഖലാ ഈർപ്പമുള്ള താഴ്ന്ന പ്രദേശങ്ങളിലെ വനങ്ങൾ, ഉഷ്ണമേഖലാ അല്ലെങ്കിൽ ഉഷ്ണമേഖലാ ഈർപ്പമുള്ള മൊണ്ടെയ്ൻ വനങ്ങൾ, നദികൾ എന്നിവയാണ് ഇതിന്റെ സ്വാഭാവിക ആവാസ വ്യവസ്ഥകൾ. പച്ചനിറവും ചുവപ്പും വെളുത്ത പുള്ളികളുള്ള ഇതിന് സവിശേഷമായ രൂപവും വർണ്ണ രാജിയും ഉണ്ട്, ഇതുമൂലം ഒരിക്കൽ ഇതിനെ മിൻഡോ താഴ്‌വരയിലെ ഒരു സവിശേഷ ഇനമായി കരുതപ്പെട്ടിരുന്നു. 

കൈട്രി‍ഡിയോ മൈക്കോസിസ് എന്ന ഫംഗസ് രോഗബാധ, ആവാസ വ്യവസ്ഥയുടെ നാശനഷ്ടം എന്നിവയാൽ ഇവക്ക് വംശനാശം സംഭവിച്ചു എന്ന് കരുതപ്പെട്ടിരുന്നു. 1989 മെയ് 7 നാണ് പിച്ചിഞ്ച പ്രവിശ്യയിൽ ഇവയെ അവസാനമായി കണ്ടത്.  മുപ്പതു വർഷത്തിലേറെയായി ഇതിനെ  കാണാനായില്ല, അതിൻറെ നിലനിൽപ്പിനും വീണ്ടും കണ്ടെത്തലിനുമുള്ള പ്രതീക്ഷകൾക്കും "സാധ്യതയില്ല" എന്ന് കണക്കാക്കപ്പെട്ടു, കാരണം അത് താമസിച്ചിരുന്ന മേഘ വനങ്ങളിലെ ജീവി വർഗ്ഗങ്ങളെപ്പറ്റി ആ രാജ്യത്ത് സമയാ സമയങ്ങളിൽ കൃത്യമായ രേഖപ്പെടുത്തലുകൾ നടക്കുന്നുണ്ടായിരുന്നു. എന്നിരുന്നാലും, ഒരു സ്വകാര്യ ഉടമസ്ഥതയിലുള്ള ക്ലൗഡ് ഫോറസ്റ്റ് സംരക്ഷണ കേന്ദ്രത്തിൽ ഒരു അവശേഷിക്കുന്ന പ്രജനന ജനസംഖ്യ 2019 ൽ കണ്ടെത്തി, ഈ കണ്ടെത്തൽ 2020 ൽ രേഖപ്പെടുത്തി.  പതിറ്റാണ്ടുകളായി കാണാത്തതിനെ തുടർന്ന് 21-ാം നൂറ്റാണ്ടിൽ വീണ്ടും കണ്ടെത്തിയ അതിന്റെ ജനുസ്സിലെ നിരവധി അംഗങ്ങളിൽ ഒന്നായി മിൻഡിനോസിസ് ഇനം.  

## അവലംബം

## ഉറവിടങ്ങൾ

* Coloma, L.A.; Ron, S.; Bustamante, M.R.; Yánez-Muñoz, M.; Cisneros-Heredia, D.; Almendáriz, A. (2004). "Atelopus mindoensis". IUCN Red List of Threatened Species. 2004: e.T54526A11161460. doi:10.2305/IUCN.UK.2004.RLTS.T54526A11161460.en.

വർഗ്ഗം:തവളകൾ
കാതറിന ക്രൂഗർ

അന്താരാഷ്ട്ര തലത്തിലുള്ള മത്സരങ്ങളിൽ പങ്കെടുക്കുന്ന ജർമ്മൻ വീൽചെയർ ടെന്നീസ് താരമാണ് **കാതറിന ക്രൂഗർ.** ഓസ്‌ട്രേലിയൻ ഓപ്പൺ, ഫ്രഞ്ച് ഓപ്പൺ മത്സരങ്ങളിൽ മൂന്ന് തവണ ക്വാർട്ടർ ഫൈനലിസ്റ്റായ അവർ മൂന്ന് സമ്മർ പാരാലിമ്പിക് ഗെയിംസിൽ പങ്കെടുക്കുകയും സിംഗിൾസ് ഇനങ്ങളിൽ രണ്ടാം റൗണ്ടിലെത്തുകയും ചെയ്തു. 2009-ലെ ഓസ്ട്രേലിയൻ ഓപ്പണിൽ റണ്ണറപ്പായ അവർ അഗ്നിസ്ക വൈസോക്കയോടൊപ്പം ഫൈനലിൽ എത്തുകയും കോറി ഹോമൻ, എസ്ഥർ വെർജിയർ എന്നിവരോട് പരാജയപ്പെടുകയും ചെയ്തു.

## അവലംബം

വർഗ്ഗം:2012-ലെ സമ്മർ പാരാലിമ്പിക്‌സിലെ വീൽചെയർ ടെന്നീസ് കളിക്കാർ
വർഗ്ഗം:1990-ൽ ജനിച്ചവർ
കെ.ജി. പരമേശ്വരൻ പിള്ള

മുൻ തിരുവിതാംകൂർ നിയമസഭാംഗവും കൊല്ലം നഗരസഭാ ചെയർമാനുമായിരുന്നു **കെ.ജി. പരമേശ്വരൻ പിള്ള**(29 നവംബർ 1884 - 28 ഓഗസ്റ്റ് 1949). എൻ.എസ്.എസ്. അധ്യക്ഷനായിരുന്നു. മലയാളത്തിലെ ആദ്യകാല പ്രസാധക പ്രമുഖരിലൊരാളായിരുന്നു. ഭാഷാപോഷിണി, 2022 ഡിസംബർ, ജി. പ്രിയദർശനൻ, കെ.ജി. പരമേശ്വരൻപിള്ള പ്രസാധക പ്രമുഖനും പത്രമുടമയും

## ജീവിതരേഖ
കൊല്ലം വടകോട്ടു തറവാട്ടിലെ ഗോവിന്ദപിള്ളയുടെയും ഉണിച്ചക്കം വീട്ടിൽ ഈശ്വരി അമ്മയുടെയും മകനായി ജനിച്ചു. കെ.ജി. ശങ്കർ സഹോദരനാണ്. കൊല്ലത്തു തന്നെ സാമാന്യ വിദ്യാഭ്യാസം നേടി. ഗവൺമെന്റ് കോൺട്രാക്റ്ററായിരുന്നു. നാൽപ്പത്തിരണ്ടാമത്തെ വയസ്സിൽ ശ്രീരാമ വിലാസം പ്രസ് വിലക്കു വാങ്ങി. അനുജൻ കെ.ജി. ശങ്കറുമൊത്ത് മലയാള രാജ്യം പത്രമാരംഭിച്ചു.  1927 ൽ നിയമ സഭയിലേക്ക് തെരഞ്ഞെടുക്കപ്പെട്ടു. 1931 ൽ കൊല്ലം നഗരസഭാ ചെയർമാനായി. 1949 ൽമരിക്കുന്നതു വരെ ആ സ്ഥാനത്ത് തുടർന്നു. 1940 ൽ മഹാരാജാവിൽ നിന്നും രാജ്യ സേവാ നിരത എന്ന ബഹുമതി കിട്ടി. 1942 ൽ വടയാറ്റുകോട്ട ഭജന മഠത്തിന്റെ സ്ഥാനത്ത് ശ്രീകൃഷ്ണസ്വാമി ക്ഷേത്രം സ്ഥാപിച്ചു. ആ വർഷം തന്നെ എൻ.എസ്.എസ് അദ്ധ്യക്ഷനായി തെരഞ്ഞെടുക്കപ്പെട്ടു. 1943 ൽ വീണ്ടും നിയമസഭാ സാമാജികനായി. 
കൊല്ലം നഗര ഹൃദയത്തിലെ ക്ലോക്ക് ടവർ ഇദ്ദേഹത്തിന്റെ സ്മരണക്കായി പൊതുജനങ്ങൾ സ്ഥാപിച്ചതാണ്.

## ശ്രീരാമ വിലാസം പ്രസ്
ധാരാളം നല്ല പുസ്തകങ്ങൾ കൊല്ലത്തെ ശ്രീരാമ വിലാസം പ്രസ്സിൽ മുദ്രണം ചെയ്തിട്ടുണ്ടു്. വ്യാഖ്യാനത്തോടുകൂടിയ ദശോപനിഷത്തുകളാണു് അവയിൽ പ്രധാനം. കണ്ണശ്ശരാമായണം ഉത്തരകാണ്ഡവും അവിസ്മരണീയമാണ്. നൂറ്റിപ്പതിനൊന്നു ദിവസത്തെ ആട്ടക്കഥകളും അറുപതു ദിവസത്തെ തുള്ളൽക്കഥകളും പ്രസിദ്ധീകരിച്ചിട്ടുണ്ടു്. ആമാതിരി പുസ്തകപ്രകാശനത്തിനു മാർഗ്ഗദശി കൊല്ലത്തെ എസ്. റ്റി. റെഡ്യാറാണെങ്കിലും കുറേക്കൂടി അധികം കഥകൾ ശ്രീരാമവിലാസംവക പുസ്തകങ്ങളിലുണ്ടു് എന്ന് ഉള്ളൂർ, കേരള സാഹിത്യ ചരിത്രത്തിൽ പറയുന്നു. ലഘുചിത്രം|കെ.ജി. പരമേശ്വരൻ പിള്ളയുടെ സ്മരണക്കായി സ്ഥാപിച്ചകൊല്ലം ചിന്നക്കടയിലെ ക്ലോക്ക് ടവർ  |പകരം=
## പുരസ്കാരങ്ങൾ
* 1940 ൽ മഹാരാജാവിൽ നിന്നും രാജ്യ സേവാ നിരത എന്ന ബഹുമതി

## ഇവയും കാണുക

* പലകശ്ശേരി രാഘവൻ

## അവലംബം


വർഗ്ഗം:കൊല്ലം നഗരസഭ അദ്ധ്യക്ഷന്മാർ
വർഗ്ഗം:തിരുവിതാംകൂർ ലെജിസ്ലേറ്റീവ് കൗൺസിൽ അംഗങ്ങൾ
വർഗ്ഗം:രാജ്യസേവാനിരത ബഹുമതി ലഭിച്ചവർ
വർഗ്ഗം:എൻ.എസ്.എസ്. പ്രസിഡണ്ടുമാർ
കേരളത്തിലെ വെള്ളപ്പൊക്കം (2020)

2020 ഓഗസ്റ്റ് മാസം തെക്കുപടിഞ്ഞാറൻ കാലവർഷക്കാലത്ത് ഉയർന്ന അളവിൽ മഴ പെയ്തതിന്റെ ഫലമായാണ് 2020-ലെ **കേരള വെള്ളപ്പൊക്ക ദുരന്തം** സംഭവിച്ചത്. 2018 ലും 2019 ലും കേരളത്തിൽ വെള്ളപ്പൊക്കമുണ്ടായിരുന്നു. ശക്തമായ മഴയെ തുടർന്ന് ഇടുക്കിയിലെ മൂന്നാറിൽ മണ്ണിടിഞ്ഞ് 52 പേർ മരണപ്പെടുകയും 19 പേരെ കാണാതാവുകയും ചെയ്തു.

250px|ലഘുചിത്രം|വെള്ളപ്പൊക്കം

## അവലംബങ്ങൾ

വർഗ്ഗം:കേരളത്തിലെ വെള്ളപ്പൊക്കങ്ങൾ
വർഗ്ഗം:2020
മിസിസ്. ഹ്യൂ ഹാമേഴ്‌സ്ലി

1892-ൽ ജോൺ സിംഗർ സാർജന്റ് വരച്ച ഒരു ചിത്രമാണ് **മിസിസ്. ഹ്യൂ ഹാമേഴ്‌സ്ലി.** മെട്രോപൊളിറ്റൻ മ്യൂസിയം ഓഫ് ആർട്ടിന്റെ ശേഖരണത്തിന്റെ ഭാഗമാണ് ഈ ചിത്രം.
## ചരിത്രം
ചായാചിത്രത്തിലെ ശ്രീമതി ഹാമേഴ്‌സ്ലി, ജനനനാമം മേരി ഫ്രാൻസെസ് ഗ്രാന്റ് (ca. 1863 - ca. 1902) ഒരു ബാങ്കറുടെ ഭാര്യയും പരിഷ്‌കൃതയായ ലണ്ടൻ ഗൃഹസ്ഥയും ആയിരുന്നു. ചായാചിത്രത്തിൽ, അവർ ഒരു ഫ്രഞ്ച് സോഫയിൽ ആഡംബരത്തോടെ ഇരിക്കുന്നു. മെട്രോപൊളിറ്റൻ മ്യൂസിയം ഓഫ് ആർട്ട് പ്രകാരം:

"Her willowy form and candid expression suggest Sargent's ability to characterize and flatter simultaneously. Her gold-trimmed silk-velvet dress and the sumptuous setting announce his mastery of varied textures and patterns." 

1893-ൽ ലണ്ടനിലെ ന്യൂ ഗാലറിയിൽ പ്രദർശിപ്പിച്ചപ്പോൾ ചിത്രം നന്നായി അവലോകനം ചെയ്യപ്പെട്ടു. അവിടെ ലഭിച്ച അവലോകനങ്ങൾ, 1894-ൽ പാരീസിലെ സൊസൈറ്റി നാഷണൽ ഡെസ് ബ്യൂക്സ്-ആർട്സ് സലൂണിൽ 1884-ൽ വരച്ച സാർജന്റിന്റെ കുപ്രസിദ്ധമായ മാഡം എക്സിനോട് സാമ്യമുള്ളതായി കാണപ്പെട്ടു. സാർജന്റിന്റെ മോഹിപ്പിക്കുന്ന ഇംഗ്ലീഷ് സ്ത്രീകളുടെ ചിത്രങ്ങളുടെ ആദ്യത്തേതാണ് ഈ ചിത്രം. 1899-ലെ ദി വിൻ‌ഹാം സിസ്റ്റേഴ്സ്: ലേഡി എൽ‌ചോ, മിസ്സിസ് അഡെയ്ൻ ആന്റ് മിസ്സിസ് ടെന്നന്റ് ഇതിന് ഉത്തമ ഉദാഹരണമാണ്.പരിപാലനോദ്യോഗസ്ഥരുടെ മെട്രോപൊളിറ്റൻ കുറിപ്പിൽ "സർജന്റിന്റെ ധീരവും നാഗരികവുമായ മിസിസ് ഹാമേഴ്‌സ്ലിയുടെ ആധുനിക ചിത്രീകരണം കലാകാരന്റെ ആത്മവിശ്വാസത്തിന്റെയും നൈപുണ്യത്തിന്റെയും മികച്ച പ്രദർശനമാണ്."

## അവലംബം

വർഗ്ഗം:സ്ത്രീകളുടെ ചിത്രങ്ങൾ
വർഗ്ഗം:മെട്രോപോളിറ്റൻ കലാ മ്യൂസിയം ചിത്രങ്ങൾ
വർഗ്ഗം:ജോൺ സിംഗർ സാർജന്റ് വരച്ച ചിത്രങ്ങൾ
ജൂലി റസ്സൽ

ഓസ്‌ട്രേലിയൻ പാരാലിമ്പിക് അത്‌ലറ്റ്, പവർലിഫ്റ്റർ, വീൽചെയർ ബാസ്‌ക്കറ്റ്ബോൾ താരവുമാണ് **ജൂലി എലിസബത്ത് റസ്സൽ** (ജനനനാമം. മിച്ചൽ)  (ജനനം 20 ഓഗസ്റ്റ് 1951) .
## സ്വകാര്യജീവിതം
1951 ഓഗസ്റ്റ് 20 ന് അഡ്‌ലെയ്ഡിൽ റസ്സൽ ജനിച്ചു.  പിഞ്ചുകുഞ്ഞായിരിക്കുമ്പോൾ അവർക്ക് പോളിയോ ബാധിച്ചു. ഇത് അവരുടെ ശരീരത്തിൽ പക്ഷാഘാതത്തിന് കാരണമായി.അവരുടെ പ്രൈമറി സ്കൂൾ കാലഘട്ടത്തിൽ, റസ്സലിന് കാലിപ്പറുകൾ ഘടിപ്പിക്കേണ്ടതുണ്ടായിരുന്നു. ഒപ്പം പിന്തുണയ്ക്കായി ക്രച്ചസ് ആവശ്യമായിരുന്നു.യൂണിവേഴ്സിറ്റിയിൽ നിന്ന് ബയോളജി ബിരുദം നേടിയ റസ്സൽ സ്പോർട്സിൽ ഏർപ്പെടുന്നതിന് മുമ്പ് 5 വർഷം ക്വീൻ എലിസബത്ത് ഹോസ്പിറ്റലിലെ ബയോകെമിസ്ട്രി വിഭാഗത്തിൽ ജോലി ചെയ്യാൻ തുടങ്ങി.ബിരുദം നേടിയ ശേഷം അവർ അഡ്‌ലെയ്ഡ് ആർച്ചറി ക്ലബിൽ പങ്കാളിയായി. അതിലൂടെ വീൽചെയർ കായിക വിനോദങ്ങളെക്കുറിച്ച് ബോധവതിയായി.2006-ൽ ഓസ്‌ട്രേലിയൻ സർക്കാർ പുനരധിവാസ ഏജൻസിയായ സിആർ‌എസ് ഓസ്‌ട്രേലിയയിൽ അവർ ജോലി ചെയ്യുകയായിരുന്നു.

1979-ൽ പാരാലിമ്പിക് അത്‌ലറ്റ്, കോച്ച്, അഡ്മിനിസ്ട്രേറ്റർ എന്നിവയായ എറിക് റസ്സലിനെ വിവാഹം കഴിച്ചു.1977-ൽ ആദ്യമായി ദേശീയ ബാസ്കറ്റ്ബോൾ കിരീടങ്ങൾക്കായി എറിക് അഡ്‌ലെയ്ഡിലെത്തിയപ്പോൾ ഈ ജോഡി കണ്ടുമുട്ടി.1978-ൽ ബ്രോക്കൺ ഹില്ലിൽ നടന്ന റീജിയണൽ ഗെയിംസിൽ ജൂലിയും എറിക്കും ഔദ്യോഗികമായി പരിചയപ്പെട്ടു.

## കരിയർ
1979-ലെ സ്റ്റോക്ക് മാൻഡെവിൽ പാരാപെൽജിക് വേൾഡ് ഗെയിംസിൽ റസ്സൽ നാല് സ്വർണ്ണ മെഡലുകളും അത്ലറ്റിക്സിലും അമ്പെയ്ത്തിലും വെങ്കലവും നേടി.  അവരുടെ ആദ്യ അന്താരാഷ്ട്ര മത്സരം ആയിരുന്നു. 1980-ലെ ആർനെം ഗെയിംസിൽ വനിതാ പെന്താത്‌ലോൺ 3 മത്സരത്തിൽ അവർ വെള്ളി മെഡൽ നേടി.1984-ലെ ന്യൂയോർക്ക് / സ്റ്റോക്ക്-മാൻഡെവിൽ ഗെയിംസിൽ വനിതാ മാരത്തൺ 3 ഇനത്തിൽ വെള്ളി മെഡലും വനിതാ പെന്താത്‌ലോൺ 3 ഇനത്തിൽ വെങ്കലവും 1988-ലെ സിയോൾ ഗെയിംസിൽ വനിതാ 4 × 400 മീറ്റർ റിലേ 2-6, വനിതാ പെന്റാത്‌ലോൺ 3, വിമൻസ് ഷോട്ട് പുട്ട് 3 ഇവന്റുകൾ, വനിതാ ഡിസ്കസ് 3, വനിതാ ജാവലിൻ 3 ഇനങ്ങളിൽ രണ്ട് വെങ്കല മെഡലുകൾ എന്നിവയും അവർ നേടി.1992-ലെ ബാഴ്‌സലോണ ഗെയിംസിൽ ഓസ്‌ട്രേലിയ വനിതാ ദേശീയ വീൽചെയർ ബാസ്‌ക്കറ്റ്ബോൾ ടീമിൽ അംഗമായിരുന്നു.1992-ലെ ഗെയിംസിൽ ബാസ്‌ക്കറ്റ്ബോളിൽ പങ്കെടുക്കാൻ അവർ തിരഞ്ഞെടുക്കപ്പെട്ടു. ബാസ്‌ക്കറ്റ്ബോളിലെ അവരുടെ കഴിവുകൾ മാത്രമല്ല, ഒരു റോൾ മോഡലായും ടീമിന്റെ പ്രായം കുറഞ്ഞ അത്‌ലറ്റുകളെ ആത്മവിശ്വാസമുളവാക്കുന്ന ഒരു പരിചയസമ്പന്നയായ അത്‌ലറ്റായും അവർ പ്രവർത്തിച്ചിരുന്നു.

1984-ലെ ഒരു മീറ്റിംഗിന് ശേഷം റസ്സലിനെ ഭാരോദ്വഹനത്തിനുള്ള വനിതാ പ്രതിനിധിയായി തിരഞ്ഞെടുത്തു.  1994-ൽ ബീജിംഗിൽ നടന്ന ഫെസ്പിക് ഗെയിംസിൽ +82.5 കിലോഗ്രാം മത്സരത്തിൽ സ്വർണം നേടി.ഐപിസി പവർലിഫ്റ്റിംഗ് ലോക ചാമ്പ്യൻഷിപ്പിൽ 1998-ൽ വനിതാ +82.5 കിലോഗ്രാം ഇനത്തിൽ വെള്ളി മെഡൽ നേടി.യൂറോപ്യൻ പവർലിഫ്റ്റിംഗ് ചാമ്പ്യൻഷിപ്പിൽ 1998-ൽ വനിതാ +82.5 കിലോഗ്രാം ഇനത്തിൽ വെള്ളി മെഡലും 1999-ൽ വനിതാ +82.5 കിലോഗ്രാം ഇനത്തിൽ സ്വർണ്ണവും നേടി.കഴിഞ്ഞ പതിനാലു വർഷമായി പാരാലിമ്പിക്‌സിൽ വനിതാ പവർലിഫ്റ്റിംഗ് ഉൾപ്പെടുത്തുന്നതിനുള്ള ലോബിയിംഗിന് ശേഷം സ്ത്രീകൾക്ക് കായികരംഗത്ത് മത്സരിക്കാവുന്ന ആദ്യത്തെ പാരാലിമ്പിക്സ് 2000-ലെ സിഡ്‌നി ഗെയിംസിൽ പവർലിഫ്റ്റിംഗിൽ പങ്കെടുത്തു.വനിതകളുടെ 82.5 കിലോഗ്രാമിൽ കൂടുതൽ പവർലിഫ്റ്റിംഗ് മത്സരത്തിൽ ഏഴാം സ്ഥാനത്തെത്തി.  പവർ ലിഫ്റ്റിംഗിൽ റേ എപ്സ്റ്റൈൻ പരിശീലകനായിരുന്നു.

റസ്സൽ പാരാലിമ്പിക് പവർലിഫ്റ്റിംഗിന് നൽകിയ സമഗ്ര സംഭാവനയ്ക്ക് 2000-ൽ ഓസ്‌ട്രേലിയൻ സ്‌പോർട്‌സ് മെഡൽ ലഭിച്ചു.പാരാലിമ്പിക്സ്, കോമൺ‌വെൽത്ത് ഗെയിംസിൽ 2004-ലെ ഏഥൻസ് പാരാലിമ്പിക്സ് മുതൽ പവർലിഫ്റ്റിംഗ് മത്സരങ്ങളിൽ റഫറിയായിരുന്നു.

## അവലംബം

വർഗ്ഗം:ഓസ്‌ട്രേലിയയിലെ പാരാലിമ്പിക് അത്‌ലറ്റുകൾ
വർഗ്ഗം:1988-ലെ സമ്മർ പാരാലിമ്പിക്‌സിലെ മെഡൽ ജേതാക്കൾ
വർഗ്ഗം:1951-ൽ ജനിച്ചവർ
ടെയ്‌ലർ ഡോയൽ

ബൗദ്ധികവും ശാരീരികവുമായ വൈകല്യമുള്ള ഒരു ഓസ്‌ട്രേലിയൻ പാരാലിമ്പിക് അത്‌ലറ്റാണ് **ടെയ്‌ലർ ഡോയൽ** (ജനനം: 19 ഡിസംബർ 1992). അത്‌ലറ്റിക്സിൽ 2016-ലെ റിയോ പാരാലിമ്പിക്‌സിൽ ഓസ്‌ട്രേലിയയെ പ്രതിനിധീകരിച്ച് അവർ തിരഞ്ഞെടുക്കപ്പെട്ടു.
## സ്വകാര്യജീവിതം
1992 ഡിസംബർ 19 ന് ന്യൂ സൗത്ത് വെയിൽസിലെ സിഡ്നിയിലാണ് ഡോയൽ ജനിച്ചത്. ഡോയലിന് 8 മാസം പ്രായമുള്ളപ്പോൾ, രോഗനിർണയം നടത്തിയതിലൂടെ അപസ്മാരം, സീഷർ എന്നിവയ്ക്ക് കാരണമാകുന്ന ട്യൂബറസ് സ്ക്ലിറോസിസ് കണ്ടെത്തി.

2014-ൽ അവർക്ക് സീഷർ കുറയ്ക്കാനായി അപസ്മാരത്തിന് ശസ്ത്രക്രിയ നടത്തി. ശസ്ത്രക്രിയ വിജയകരമായിരുന്നു. 2014 ഏപ്രിൽ 14 മുതൽ അവർക്ക് സീഷർ ഉണ്ടായിട്ടില്ല.

എന്നിരുന്നാലും ശസ്ത്രക്രിയ അവരുടെ വലതുവശത്തെ ബലഹീനതയിലാക്കി. ഫിസിയോയിലൂടെയും പരിശീലനത്തിലൂടെയും ടി 38 ക്ലാസിഫിക്കേഷനിൽ, പാരാ അത്‌ലറ്റിക്സിൽ മത്സരിക്കാൻ അവർക്ക് കഴിഞ്ഞു.

## അത്‌ലറ്റിക്സ്
ഒൻപതാമത്തെ വയസ്സിൽ ഡോയൽ ചെറിയ രീതിയിൽ അത്‌ലറ്റിക്സിൽ പങ്കെടുക്കാൻ തുടങ്ങി. ദേശീയ അന്തർദേശീയ സ്‌പെഷ്യൽ ഒളിമ്പിക്സ് മത്സരങ്ങളിൽ ഡോയൽ മത്സരിച്ചു. അവരെ ടി 38 അത്‌ലറ്റ് വിഭാഗത്തിൽ തിരിച്ചിരിക്കുന്നു. 2013 ലെ ഐപിസി അത്‌ലറ്റിക്സ് ലോക ചാമ്പ്യൻഷിപ്പിൽ അപസ്മാരം ശസ്ത്രക്രിയയ്ക്ക് മുമ്പ് വനിതാ ലോംഗ്ജമ്പ് എഫ് 20 ൽ ഒമ്പതാം സ്ഥാനത്തെത്തി. 2015-ലെ ഐപിസി അത്‌ലറ്റിക്സ് ലോക ചാമ്പ്യൻഷിപ്പിൽ രണ്ട് ഇനങ്ങളിൽ മത്സരിച്ച് വനിതാ ലോംഗ്ജമ്പ് ടി 38 ൽ ഒമ്പതാമതും വനിതകളുടെ 100 മീറ്റർ ടി 38 ൽ ഏഴാം സ്ഥാനവും അവർ നേടി.100 മീറ്ററിൽ അവരുടെ സമയം 14.29 ആയിരുന്നു.

2016-ലെ റിയോ പാരാലിമ്പിക്‌സിൽ അവർ വനിതാ ലോംഗ്ജമ്പ് ടി 38 ൽ ഓസ്‌ട്രേലിയൻ റെക്കോർഡ് ജമ്പിൽ 4.62 മീറ്ററിൽ വെള്ളി നേടി.

ഡോയൽ ഗിറാവീൻ അത്‌ലറ്റിക്സ് ക്ലബിലെ അംഗമാണ്.

ടെയ്‌ലറിനെ പരിശീലകൻ ഗ്രെഗ് സ്മിത്തും എൻ‌എസ്‌ഡബ്ല്യു‌ഐ‌എസിൽ പരിശീലിപ്പിക്കുന്നു. 2020 ജൂലൈയിൽ ട്വിറ്ററിലൂടെ അവർ വിരമിക്കൽ പ്രഖ്യാപിച്ചു.

## അവലംബം

## ബാഹ്യ ലിങ്കുകൾ
* 
* 
* Taylor Doyle at Athletics Australia
* Taylor Doyle at Australian Athletics Historical Results
* Taylor Doyle  at the Gold Coast 2018 Commonwealth Games

വർഗ്ഗം:ഓസ്‌ട്രേലിയയിലെ പാരാലിമ്പിക് അത്‌ലറ്റുകൾ
വർഗ്ഗം:2016-ലെ സമ്മർ പാരാലിമ്പിക്‌സിലെ മെഡൽ ജേതാക്കൾ
വർഗ്ഗം:1992-ൽ ജനിച്ചവർ
ഐസിസ് ഹോൾട്ട്

ടി 35 സ്പ്രിന്റ് മത്സരങ്ങളിൽ പങ്കെടുക്കുന്ന ഓസ്‌ട്രേലിയയിൽ നിന്നുള്ള ഒരു പാരാലിമ്പിക് അത്‌ലറ്റാണ് **ഐസിസ് ഹോൾട്ട്** (ജനനം: 3 ജൂലൈ 2001). സെറിബ്രൽ പാൾസി ബാധിച്ച അവർ 2015, 2017 വർഷങ്ങളിൽ ലോക പാരാ അത്‌ലറ്റിക്‌സ് ചാമ്പ്യൻഷിപ്പിൽ 100 മീറ്ററിലും 200 മീറ്ററിലും സ്വർണം നേടിയിരുന്നു. 2016-ലെ റിയോ പാരാലിമ്പിക്‌സിൽ രണ്ട് വെള്ളി മെഡലുകളും വെങ്കലവും ഹോൾട്ട് നേടി.

## സ്വകാര്യ ജീവിതം
ശരീരത്തിന്റെ ഇരുവശങ്ങളെയും ബാധിക്കുന്ന സെറിബ്രൽ പാൾസിയുമായി 2001 ജൂലൈ 3 ന് ഹോൾട്ട് ജനിച്ചു. മെൽബൺ ഗേൾസ് ഗ്രാമ്മെർ സ്ക്കൂളിലും ബ്രൺസ്വിക്ക് സെക്കൻഡറി കോളേജിലും ആയിരുന്നു അവരുടെ പഠനം.

## അത്‌ലറ്റിക്സ്
ഹോൾട്ട് 2014-ൽ അത്‌ലറ്റിക്സിൽ മത്സരിക്കാൻ തുടങ്ങി.  ദോഹയിൽ നടന്ന 2015-ലെ ഐ‌പി‌സി അത്‌ലറ്റിക്സ് ലോക ചാമ്പ്യൻ‌ഷിപ്പിൽ അവരുടെ ആദ്യ വിദേശ മത്സരത്തിൽ രണ്ട് ഇനങ്ങളിൽ ലോക റെക്കോർഡ് സമയത്ത് സ്വർണം നേടി. വനിതകളുടെ 100 മീറ്റർ ടി 35 (13.63 (w: +2.0) ലോക റെക്കോർഡ്), വനിതകളുടെ 200 മീറ്റർ ടി 35 (28.57 ( w: +1.5 ലോക റെക്കോർഡ്).2016 ഫെബ്രുവരി 7 ന് കാൻ‌ബെറയിൽ നടന്ന ഐ‌പി‌സി അത്‌ലറ്റിക്സ് ഗ്രാൻ‌പ്രിക്സിൽ 28.38 (w: +0.2) പങ്കെടുക്കുകയും 200 മീറ്റർ ടി 35 ലോക റെക്കോർഡ് തകർത്തു.സിഡ്‌നിയിൽ നടന്ന 2016-ലെ ഓസ്‌ട്രേലിയൻ അത്‌ലറ്റിക്‌സ് ചാമ്പ്യൻഷിപ്പിൽ 100 മീറ്ററിലും 200 മീറ്ററിലും ആംബുലന്റ് മത്സരങ്ങളിൽ ലോക റെക്കോർഡുകൾ തകർത്തു.

2016-ലെ റിയോ പാരാലിമ്പിക്‌സിൽ വനിതകളുടെ 100 മീറ്റർ ടി 35, വനിതകളുടെ 200 മീറ്റർ ടി 25 എന്നിവയിൽ വെള്ളി മെഡലും വനിതകളുടെ 4 × 100 മീറ്റർ റിലേ ടി 35-38 ൽ വെങ്കലവും അവർ നേടി.

ലണ്ടനിൽ നടന്ന 2017-ലെ ലോക പാരാ അത്‌ലറ്റിക്സ് ചാമ്പ്യൻഷിപ്പിൽ വനിതകളുടെ 100 മീറ്റർ ടി 35, വനിതകളുടെ 200 മീറ്റർ ടി 35 എന്നിവയിൽ അവർ സ്വർണം നേടി.100 മീറ്റർ ജയിച്ച അവർ 13.43 സമയത്തിനുള്ളിൽ ലോക റെക്കോർഡ് തകർത്തു. ഈ സമയം കൊണ്ട് അവർ മുമ്പ് 0.14 സെക്കൻഡിൽ നേടിയ ലോക റെക്കോർഡ് തകർത്തിരുന്നു. 100 മീറ്ററും 200 മീറ്ററും നേടിയതിലൂടെ 2015-ലെ ലോക ചാമ്പ്യൻഷിപ്പിൽ ഹോൾട്ട് കിരീടങ്ങൾ നേടി.ലോക ചാമ്പ്യൻഷിപ്പിന് പുറപ്പെടുന്നതിന് രണ്ടാഴ്ച മുമ്പ് ഹോൾട്ടിനെ ടോൺസിലൈറ്റിസ് ബാധിച്ച് ആശുപത്രിയിൽ പ്രവേശിപ്പിച്ചിരുന്നു.

### World records

"എന്റെ കഴിവ് എന്റെ വൈകല്യത്തേക്കാൾ വലുതാണ്" എന്നതാണ് അവരുടെ തത്ത്വചിന്ത. അവരെ മെൽബണിൽ പരിശീലിപ്പിക്കുന്നത് നിക്ക് വാളും വിക്ടോറിയൻ ഇൻസ്റ്റിറ്റ്യൂട്ട് ഓഫ് സ്പോർട്ട് സ്കോളർഷിപ്പ് ഉടമയുമാണ്.

## അംഗീകാരം
*2015 വിക്ടോറിയൻ ജൂനിയർ അത്‌ലറ്റ് ഓഫ് ദ ഇയർ
* 2015 അത്‌ലറ്റിക്സ് ഓസ്‌ട്രേലിയ ഫീമെയ്ൽ പാരാ അത്‌ലറ്റ് ഓഫ് ദ ഇയർ
* 2016 അത്‌ലറ്റിക്സ് ഓസ്‌ട്രേലിയ ഫീമെയ്ൽ പാരാ അത്‌ലറ്റ് ഓഫ് ദ ഇയർ
* 2017 വിക്ടോറിയൻ ഡിസെബിലിറ്റി സ്പോർട്ട് ആൻഡ് റിക്രിയേഷൻ അവാർഡുകൾ – ഡീക്കിൻ യൂണിവേഴ്സിറ്റി ഫീമെയ്ൽ സ്പോർട്ട്പേഴ്സൺ ഓഫ് ദ ഇയർ
* 2017 വിക്ടോറിയൻ ഇൻസ്റ്റിറ്റ്യൂട്ട് ഓഫ് സ്പോർട്ട് 2 എക്സ് യു യൂത്ത് അവാർഡ്
* 2017 അത്‌ലറ്റിക്സ് ഓസ്‌ട്രേലിയ ഫീമെയ്ൽ പാരാ അത്‌ലറ്റ് ഓഫ് ദ ഇയർ

## അവലംബം

## ബാഹ്യ ലിങ്കുകൾ
* 
* 
* Isis Holt at Australian Athletics Historical Results

വർഗ്ഗം:2001-ൽ ജനിച്ചവർ
വർഗ്ഗം:2016-ലെ സമ്മർ പാരാലിമ്പിക്‌സിലെ മെഡൽ ജേതാക്കൾ
വർഗ്ഗം:ഓസ്‌ട്രേലിയയിലെ പാരാലിമ്പിക് അത്‌ലറ്റുകൾ
ആർലെറ്റ മെലോക്ക്

പോളണ്ടിൽ നിന്നുള്ള ഒരു പാരാലിമ്പിയൻ അത്‌ലറ്റാണ് **ആർലെറ്റ മെലോക്ക്** (ജനനം: 17 ഓഗസ്റ്റ് 1979). പ്രധാനമായും ടി 20 മിഡിൽ ഡിസ്റ്റൻസ് ഇനങ്ങളിൽ മത്സരിക്കുന്നു. രണ്ടുതവണ പാരാലിമ്പിക് വെള്ളി മെഡൽ ജേതാവായ ഇവർ 2011-ൽ ക്രൈസ്റ്റ്ചർച്ചിൽ 1500 മീറ്ററിൽ ലോക ചാമ്പ്യനായിരുന്നു.

## കുറിപ്പുകൾ

## ബാഹ്യ ലിങ്കുകൾ
* . Archived from the original on 3 March 2016.

വർഗ്ഗം:2000-ലെ സമ്മർ പാരാലിമ്പിക്‌സിലെ മെഡൽ ജേതാക്കൾ
വർഗ്ഗം:1979-ൽ ജനിച്ചവർ
വർഗ്ഗം:2012-ലെ സമ്മർ പാരാലിമ്പിക്‌സിലെ മെഡൽ ജേതാക്കൾ
നോക്‌ലാക്ക്

ഇന്ത്യയിലെ നാഗാലാൻഡ് സംസ്ഥാനത്തെ പന്ത്രണ്ടാമത്തെ ജില്ലയാണ് **നോക്‌ലാക്ക്**. ഈ ജില്ല 2017 ഡിസംബർ 21 ന് സ്ഥാപിതമായി. ജില്ലാ ആസ്ഥാനം നോക്‌ലാക്ക് പട്ടണത്തിലാണ്.
## ഭൂമിശാസ്ത്രം
1,152 കിലോമീറ്റർ വിസ്തൃതിയുള്ള നോക്‌ലാക്ക് ജില്ല ഒരു മലയോര മേഖലയാണ്. ഉഷ്ണമേഖലാ കാലാവസ്ഥയാണ് ഇവിടെ കാണപ്പെടുന്നത്.

## ചരിത്രം
2017 ഡിസംബർ 21 നാണ് നാഗാലാൻഡിന്റെ പന്ത്രണ്ടാമത്തെ ജില്ലയായി നോക്‌ലാക്ക് ജില്ല സൃഷ്ടിക്കപ്പെട്ടത്. പുതിയ ജില്ലയ്ക്ക് ട്യൂൺസാങ് ജില്ലയുടെ മുൻ നോക്‌ലാക്ക് സബ് ഡിവിഷന്റെ അതേ അതിരുകളാണ്.നോക്‌ലാക്ക് സബ് ഡിവിഷനിൽ നോക്‌ലാക്ക്, തോനോക്ന്യു, നോഖു, പാൻസോ, ചിംഗ്മെയ് എന്നിവയുടെ അഞ്ച് അഡ്മിൻ സർക്കിളുകൾ ഉൾക്കൊള്ളുന്നു.

## ജനസംഖ്യ
2011-ലെ കണക്കനുസരിച്ച് 2011-ലെ സെൻസസ് ട്യൂൺസാങ് ജില്ലയിലെ നോക്‌ലാക്ക് സർക്കിളിൽ 19,507 ജനസംഖ്യയുണ്ട്.
## പട്ടണങ്ങളും ഗ്രാമങ്ങളും
2011 ലെ കണക്കനുസരിച്ച് 2011-ലെ സെൻസസ് പ്രകാരം 39 ഗ്രാമങ്ങൾ ഉൾക്കൊള്ളുന്നു. നാല് അഡ്മിൻ സർക്കിളുകളിലായി ഇത് വ്യാപിച്ചിരിക്കുന്നു.

## അവലംബം

## ബാഹ്യ ലിങ്കുകൾ
* Official site

വർഗ്ഗം:നാഗാലാ‌ൻഡിലെ ജില്ലകൾ
ഡോണ സ്മിത്ത് (അത്‌ലറ്റ്)

ഓസ്ട്രേലിയൻ പാരാലിമ്പിക് അത്‌ലറ്റും വീൽചെയർ ബാസ്‌ക്കറ്റ്ബോൾ താരവുമായിരുന്നു **ഡോണ മാരി ഫിൽപ്** (മുമ്പ്, സ്മിത്ത്), ഒ‌എ‌എം (28 ജൂൺ 1965 - 22 മെയ് 1999) നാല് പാരാലിമ്പിക്‌സിൽ അവർ ആറ് മെഡലുകൾ നേടി.

## ആദ്യകാലജീവിതം
ബ്രിസ്ബേനിൽ ജനിച്ച സ്മിത്തിന് പതിമൂന്നാമത്തെ വയസ്സിൽ അസ്ഥി കാൻസർ ഉണ്ടെന്ന് കണ്ടെത്തിയതിനെ തുടർന്ന് അവരുടെ കാലുകളിലൊന്ന് കാൽമുട്ടിന് മുകളിലൂടെ മുറിച്ചുമാറ്റി.

1984-ലെ ന്യൂയോർക്ക് / സ്റ്റോക്ക് മാൻഡെവിൽ പാരാലിമ്പിക്‌സിൽ വനിതാ ജാവലിൻ എ 2 ഇനത്തിൽ സ്വർണ്ണവും വനിതാ ഷോട്ട് പുട്ട് എ 2 ഇനത്തിൽ വെള്ളി മെഡലും വനിതാ ഡിസ്കസ് എ 2 ഇനത്തിൽ വെങ്കലവും അവർ നേടി. 1988 ലെ സിയോൾ പാരാലിമ്പിക്‌സിൽ വനിതാ ജാവലിൻ എ 6 എ 8 എ 9 എൽ 6 ഇനത്തിൽ വെള്ളി മെഡലും 1992 ലെ ബാഴ്‌സലോണ പാരാലിമ്പിക്‌സിൽ വനിതാ ജാവലിൻ ടിഎച്ച്എസ് 2 ഇനത്തിൽ ഒരു സ്വർണ്ണ മെഡലും വനിതാ ഷോട്ട് പുട്ട് ടിഎച്ച്എസ് 2 ഇവന്റിൽ വെള്ളി മെഡലും അവർ നേടി. ഇതിന് അവർക്ക് മെഡൽ ഓഫ് ദി ഓർഡർ ഓഫ് ഓസ്‌ട്രേലിയലഭിച്ചു. 

ടോം ഫിലിപ്പിനെ വിവാഹം കഴിച്ച അവർ 1996-ലെ അറ്റ്ലാന്റ പാരാലിമ്പിക്‌സിൽ ഓസ്‌ട്രേലിയ വനിതാ ദേശീയ വീൽചെയർ ബാസ്‌ക്കറ്റ്ബോൾ ടീമിന്റെ ഭാഗമായിരുന്നു. 1999 മെയ് 22 ന് ദമ്പതികളുടെ മകന് 10 മാസം പ്രായം ഉണ്ടായിരുന്നപ്പോൾ വീൽചെയർ ബാസ്കറ്റ്ബോൾ കളിക്കുന്നതിനിടെ 33 ആം വയസ്സിൽ ഹൃദയാഘാതത്തെ തുടർന്ന് അവർ മരിച്ചു.

## അവലംബം

വർഗ്ഗം:ഓസ്‌ട്രേലിയയിലെ പാരാലിമ്പിക് അത്‌ലറ്റുകൾ
വർഗ്ഗം:1988-ലെ സമ്മർ പാരാലിമ്പിക്‌സിലെ മെഡൽ ജേതാക്കൾ
വർഗ്ഗം:ഓസ്‌ട്രേലിയയുടെ പാരാലിമ്പിക് സ്വർണ്ണമെഡൽ ജേതാക്കൾ
വർഗ്ഗം:1965-ൽ ജനിച്ചവർ
വർഗ്ഗം:1999-ൽ മരിച്ചവർ